Delovi Bečeja bez struje u četvrtak i u petak - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Servisne informacije Delovi Bečeja bez struje u četvrtak i u petak\nDelovi Bečeja bez struje u četvrtak i u petak\nIsporuka električne energije biće prekinuta kod dela potrošača u Bečeju u četvrtak 5. i petak 6. septembra, tokom dana.\nU periodu od 9 do 11 sati u četvrtak 5. septembra struje neće imati domaćinstva u sledećim ulicama: Pionirska od Novosadske do Dože Đerđa, Prvomajska od Uroša Predića do Republikanske, Novosadska od 11. novembra do fabrike 8. oktobar i Petefi Šandora od 11. novembra do fabrike 8. oktobar.\nRadovi za mreži su najavljeni i za petak 6. septembra. Tog dana, od 9 do 13 sati struje neće imati domaćinstva u: Matije Gupca, Prvomajskoj od kanala do Uroša Predića, 11. novembra od kućnog broja 2 do Uroša Predića, Đure Jakšića, Nikole Tesle, Vladimira Nazora, Novosadskoj od Hajduk Veljka do 11. novembra i Republikanskoj od Hajduk Veljka do Vladimira Nazora.\nBPS: Deo sela u ponedlejak bez struje\nOd maja odveženje smeća od 6 do 14 sati


Privrednoj komori Beograda priznanje na Infofestu – Personal magazin\nOvogodišnji Infofest okupio je brojne učesnike, predstavnike državne uprave, informatičkih kompanija, javnih preduzeća i finansijskog sektora Crne gore i regiona. U radu festivala učestvovale su i brojne kompnije iz Srbije,…\nOvogodišnji Infofest okupio je brojne učesnike, predstavnike državne uprave, informatičkih kompanija, javnih preduzeća i finansijskog sektora Crne gore i regiona.\nU radu festivala učestvovale su i brojne kompnije iz Srbije, među kojima su Saga, ComTrade group, Telegroup, MFC-Mikrokomerc, IT Excellence, ASW Inženjering, Asecco SEE, Eunet, JP PTT saobraćaja „Srbija“, Zavod za informatiku i statistiku Beograda, i drugi. Predstavljena su najnovija dostignuća u oblasti ICT tehnologija, najznačajniji projekti vezani za razvoj e uprave i savremeni trendovi\nu oblasti homogenizacije i virtuelizacije ICT sistema.\nU organizaciji Udruženja informatičke delatnosti i Udruženja finansijskih organizacija Privredne komore Beograda, kao dugogodišnjeg učesnika Infofesta, 30. septembra je održan panel na temu „ICT virtuelizacija i novi modeli bankarskih servisa“. U izuzetno uspešnom i interaktivnom radu panela predstavljeni su konkretni primeri primena ICT tehnologija u finansijskom sektoru.\nKompanija Coming je predstavila najnovija iskustva vezana za virtuelizaciju u bankarskom sektoru Srbije, a kompanija MD&Profy kompletnu platformu za Mobilno bankarstvo kompanije Sybase, koja je trenutno implementirana kod preko 900 operatera u svetu, kao platformu modernog i perspektivnog bankarskog servisa.\nTakođe, bilo je reći o problemima razvoja e trgovine u regionu i mogućnostima unapređnja Internet plaćanja. Posebna pažnja posvećena je razvoju IT bezbednosti, pri čemi je istaknut značaj unapređenja znanja iz oblasti zaštite. Na kraju panela predstavljeni su rezultati Privredne komore Beograda, kao i najnovije aktivnosti na organizaciji edukacije i obuke iz domena IT bezbednosti.\nPrivrednoj komori Beograda priznanje na Infofestu was last modified: October 8th, 2010 by Redakcija\nAsecco SEEASW InženjeringComTrade-Group)EUnetINFOFEST 2010IT ExcellenceMFC-MikrokomercPrivredna-komora-BeogradaSagaSybaseTeleGroup


Brčanski Forum - Dopustite Bh. Bloku da formira manjinsku vladu u Federaciji BiH\nDopustite Bh. Bloku da formira manjinsku vladu u Federaciji BiH\nLider Naše stranke, Predrag Kojović, ponovio je raniju ponudu nacionalnim strankama da se na četiri godine povuku sa scene i dopuste Bh. Bloku da s još nekoliko partnera formira manjinsku vladu u Federaciji BiH i na razini države. Kojović kaže da će se Bh. Blok držati principa djelovanja koje je predstavio nedavno.\n- Ne bih želio da neko pomisli da ćemo, ako SNSD, HDZ ili SDA potpišu taj dokumenat, ući s njima u koaliciju. Za nas, u Našoj stranci, koalicija sa SNSD-om, SDA-om i HDZ-om nije opcija. Politički najčudnije stvari bi se morale dogoditi pa da se taj naš stav promijeni - Dodik bi morao postati bosanski Srbin, pokloniti se žrtvama genocida, Čović osuditi ratni projekat Herceg Bosne i njegove metode, gospodin Izetbegović prestati doživljavati BiH kao svoju avliju u kojoj on velikodušno pripadnicima drugih etničkih grupa dopušta pluralizam... rekao je Kojović za Vijesti.ba, potvrđujući da za Našu stranku ne postoji nikakva razlika između SDA, HDZ-a i SNSD-a.\n-Na nedavnom sastanku sa SDA smo razgovarali i o drugim mogućim opcijama za formiranje vlasti. Na njihove argumente da bi naše nepristajanje na ulazak u koaliciju s njima moglo rezultirati neusvajanjem federalnog budžeta, neformiranjem Vlade FBiH i katastrofalnim utjecajem takve situacije na ekonomsko, socijalno i političko stanje u zemlji, Bh. Blok je pokazao spremnost da preuzme odgovornost i u Federaciji i da SDP, DF i Naša stranka formiraju manjinsku Vladu - naglašava Kojović.\nUkoliko SDA i HDZ na federalnom nivou pronađu saučesnike za svoj ostanak na vlasti, nastavlja, onda za takvim nečim neće biti potrebe.


Advokatska komora Srbije: Snimak razgovora Belivuka, Miljkovića i advokata mogao nastati samo tajno i kršenjem prava - Politički.rs\nAdvokatska komora Srbije saopštila je da je transkript razgovora advokata Dejana Lazarevića i njegovih klijenata, Veljka Belivuka i Marka Miljkovića, mogao nastati samo tajnim snimanjem i kršenjem prava na poverljiv razgovor sa braniocem.\nAKS napominje da iz sadržine objavljenog transkripta razgovora advokata Lazarevića proizlazi da se razgovor vodio nakon lišenja slobode njegovih klijenata.\nAdvokatska komora Srbije u dopisu Ministarstvu pravde i direktoru Uprave za izvršenje krivičnih sankcija Dejanu Careviću ukazuje da je proteklih dana veliki broj pisanih i elektronskih medija objavio transkript audio zapisa razgovora koji je advokat Lazarević vodio sa svojim klijentima Belivukom i Miljkovićem, koji se već šest meseci nalaze u posebnoj pritvorskoj jedinici Okružnog zatvora u Beogradu.\n„Ukoliko su objavljeni transkripti istiniti, to bi značilo da se razgovori pritvorenika i njihovih branilaca u prostorijama za posete posebne pritvorske jedinice Okružnog zatvora u Beogradu snimaju u cilju upoznavanja sa sadržinom poverljive komunikacije“, upozorava Advokatska komora Srbije.\n„Pravo na poverljiv razgovor sa braniocem neprikosnoveno je pravo okrviljenog koje je zagarantovano Ustavom i Evropskom konvencijom za zaštitu ljudskih prava“, ističu u Komori.\nPrema stavu Komore, organi državne vlasti su dužni da se uzdrže od preduzimanja radnji kojima se ovo pravo okrivljenog povređuje i to, pre svega, u situaciji kada je okrivljeni lišen slobode.\n„Uprava za izvršenje krivičnih sankcija odgovorna je za obezbeđenje potrebnih uslova za nesmetano opštenje advokata sa pritvorenim licima i licima koja su lišena slobode, a svako narušavanje prava na poverljiv razgovor predstavljalo bi ne samo flagrantno kršenje osnovnih prava okrivljenih, već i zloupotrebu ovlašćenja organa državne vlasti“, naglašava Komora.\nDirektora Uprave za izvršenje krivičnih sankcija pozivaju da preispita sve okolnosti pod kojima je taj snimak razgovora mogao nastati, kao i da naloži da se, uz pomoć tehničkih uređaja, izvrši provera da li su prostorije za posete advokata „ozvučene“.\nTu proveru trebalo bi da naloži, ne samo u prostorijama za posete posebne pritvorske jedinice Okružnog zatvora u Beogradu, već i u svim postorijama za posete advokata u okviru nadležnosti Uprave na čijem je čelu, kažu u AKS.\nPoručuju da je Advokatska komora Srbije spremna da delegira predstavnike advokature koji će prisustvovati sprovođenju provera kako bi se uverili u verodostojnost rezultata provere.\n„Smatramo da je povodom ovog važnog pitanja neophodno otkloniti svaku sumnju u pogledu načina na koji Uprava za izvršenje krivičnih sankcija funkcioniše, što bi značajno doprinelo uspostavljanju narušenog poverenja“, zaključuje Komora.\nTags: ADVOKATSKA KOMORA SRBIJE MARKO MILJKOVIĆ VELJKO BELIVUK\nPrevious Deo navijača Partizana ponovo vređao Vučića, tokom prenosa na Areni utišan ton (VIDEO)\nNext Pašalić u nenajavljenoj kontroli doma za decu omotenu u razvoju “Kolevka” u Subotici


JP CESTE FBiH FUZIP održali sastanak o projektima cestogradnje u FBiH - JP Ceste Federacije BiH d.o.o. Sarajevo\nNovosti, obavijesti i aktualnosti\nJP CESTE FBiH FUZIP održali sastanak o projektima cestogradnje u FBiH\nDanas je u prostorijama Federalne uprave za inspekcijske poslove, na inicijativu rukovodstva JP Ceste FBiH, održan sastanak direktora i predstavnika JP Ceste FBiH i Federalne uprave za inspekcijske poslove. Na sastanku je bilo govora o projektima izgradnje, rekonstrukcije i sanacije magistralnih cesta u FBiH, s posebnim fokusom na tekuće projekte koji su u posljednje vrijeme zaokupili pažnju javnosti u FBiH.\nDiskutovalo se o statusu i neophodnim koracima za nastavak projekata izgradnje, rekonstrukcije i sanacije tunela Vranduk, Karaula i Crnaja, Zeničke zaobilaznice, nekoliko kružnih tokova i mostova i drugih tekućih projekata kojima upravlja JP Ceste FBiH.\nDirektor JP Ceste FBiH, gospodin Ljubo Pravdić je naglasio opredijeljenost preduzeća, uz podršku Vlade Federacije Bosne i Hercegovine, ka uspostavljanju sigurne i kvalitetne magistralne cestovne mreže u FBiH koja garantuje učinkovit i siguran promet putnika, roba i usluga. Upoznao je prisutne s problemima zakonske prirode, koji u značajnoj mjeri usporavaju proceduru pribavljanja potrebih dozvola, te ugrožavaju plasman kreditnih sredstava koja se, za svrhu gradnje i rekonstrukcije cesta, ograničavaju na period od četiri godine, pri čemu svako kašnjenje povlači i ekonomski gubitak plaćanja kamate.\nDirektor Federalne uprave za inspekcijske poslove, gospodin Anis Ajdinović je izrazio podršku projektima izgradnje, rekonstrukcije i sanacije cesta u FBiH, kao projektima od općeg, javnog i ekonomskog interesa, te naglasio da su nadležni federalni inspektorati, između ostalog, naročito fokusirani na poslove koji se tiču sigurnosti cestovne infrastrukture.\nFederalni saobraćajni i građevinski inspektori su uputili predstavnike JP Ceste u pravilnu primjenu zakonodavnog okvira u smislu ispunjavanja tehničke dokumentacije i olakšavanja i ubrzavanja procedura pribavljanja rješenja za rekonstrukciju cestovne infrastrukture.\nS obzirom na podjelu nadležnosti u oblasti i neusklađenost zakonodavstva, zaključeno je da je neophodno pokrenuti proceduru sistemskog rješavanja ovog pitanja te dogovoreno će se uputiti inicijativa za održavanje sastanka između Federalnog ministarstva prometa i komunikacija, Federalnog ministarstva prostornog uređenja, JP Autoceste FBiH, JP Ceste FBiH i Federalne uprave za inspekcijske poslove, kao i\ninicijativa za izmjenu Zakona o prostornom planiranju i korištenju zemljišta na nivou FBiH, kako bi se olakšale i ubrzale administrativne procedure za izgradnju i rekonstrukciju cestovne infrastrukture.\nPosebna pažnja na sastanku je posvećena tunelu Crnaja, kao projektu od naročitog općeg, javnog, privrednog, društvenog, teritorijalnog, ali i sigurnosnog interesa u FBiH. S obzirom da je tunel označen kao crna tačka i jedna od dionica visokog rizika, njegova rekonstrukcija se nameće kao prioritet, te su JP Ceste FBiH poduzele sve neophodne mjere za izvođenje projekta rekontrukcije koji ne bi trebao u velikoj mjeri remetiti normalno odvijanje saobraćaja.\nNaime, nakon što je nizom studija utvrđeno da ne postoji adekvatna alternativna ruta za preusmjeravanje saobraćaja u toku rekontrukcije tunela, sačinjena je dinamika radova koji će početi u februaru, s posebnim režimom u toku ljetnih mjeseci. Prema izvršenim mjerenjima i procjenama, u toku cijelog perioda trajanja rekonstrukcije, zastoji u saobraćaju ne bi trebali biti duži od pola sata.\nImajući u vidu neophodnost održavanja stabilnosti i sigurnosti tunela, koji su apsolutni prioritet projekta, JP Ceste FBiH će uspostaviti specijalni režim svakodnevne kontrole radova, te će biti spremni intervenisati ukoliko dođe do eventualnih kašnjenja ili poremećaja u izvođenju radova.\nUkoliko se izvođači radova – HP Investing i Euro-asfalt u procesu rekonstrukcije ne budu susreli s nepredviđenim okolnostima, te budu pratili dinamiku radova, planirani rok za okončanje obnove tunela Crnaja je juni 2022. godine.\nKako bi se smanjila mogućnost eventualnog kašnjenja u isporuci roba, iz JP Ceste FBiH su uputili privrednike na mogućnost prometovanja tereta i roba željezničkim saobraćajem.\nZaključeno je da će JP Ceste FBiH svakodnevno pratiti, a Federalna uprava za inspekcijske poslove kontinuirano vršiti inspekcijski nadzor nad izvođenjem radova rekonstrukcije, a sve u cilju bezbjednog odvijanja saobraćaja i održavanja odobrenog režima saobraćaja.\nAutoput - brza cesta Sarajevo\nProjekat izgradnje gradskog autoputa - brze ceste u Sarajevu\nOd početka jula dvosmjerni promet kroz Crnaju u dnevnim satima sve do završetka radova\nPoziv za dostavu komentara na Plan upravljanja okolišem i društvenim aspektima za projekat Ulaz u Stolac (Vidovo Polje)-veza na M6\nObavještenje vlasnicima za ulazak u posjed na nekretninama


Cyber napad na Crveni križ ugrozio lične podatke približno 15.000 osoba iz BiH\nMeđunarodni komitet Crvenog križa (MKCK) je 18. januara otkrio visoko sofisticirani cyber napad na njihove baze podatake, a analizom je utvrđeno da je narušena privatnost i sigurnost podataka približno 15.000 osoba iz Bosne i Hercegovine.\n– MKCK je 18. januara otkrio visoko sofisticirani cyber napad na baze podataka Službi traženja više od 60 Nacionalnih društava (ND) Crvenog križa i Crvenog polumjeseca. Tom prilikom hakeri su imali pristup privatnim podacima 515.000 osoba iz čitavog svijeta, koje su usljed sukoba, prirodnih katastrofa ili migracija odvojene od svojih srodnika, traže svoje nestale članove porodice ili su u pritvoru – navodi se u saopštenju Crvenog križa.\nDodaje se da uz pomoć MKCK, Društvo Crvenog križa Bosne i Hercegovine utvrdilo je da je napad narušio privatnost i sigurnost podataka približno 15.000 osoba iz Bosne i Hercegovine. U najvećem broju se radi o nestalim osobama (6.801 osoba) i članovima njihovih porodica koji ih još uvijek traže (7.886 tražitelja), ali i o migrantima te drugim osobama koje su tražile usluge Službe traženja DCKBiH iz humanitarnih razloga.\n– Riječ je o podacima kao što su imena i prezimena, datum i mjesto rođenja, adrese stanovanja, kontakt informacije (broj telefona i email adrese), okolnosti prekida kontakta. Podaci su povjereni našoj humanitarnoj mreži s ciljem pronalaska nestalih osoba, kao i za spajanje s članovima porodica u slučajevima razdvajanja – navodi se u njihovom saopćenju.\nDruštvo crvenog krsta BiH je pravovremeno informisalo Agenciju za zaštitu ličnih podataka BiH o cyber napadu i upoznalo ih sa eventualnim posljedicama povrede podataka po državljane BiH.\nMeđunarodni komitet Crvenog križa je angažovao sve raspoložive resurse i aktivno sarađuje s humanitarnim partnerima širom svijeta kako bi bolje razumjeli obim napada i poduzeli odgovarajuće mjere za zaštitu podataka korisnika.


Transportno povezivanje regiona "preko" Beograda\nTransportno povezivanje regiona “preko” Beograda\nSekretarijat Transportne zajednice sa sedištem u Beogradu trebalo bi da bude potpuno operativan u junu, najavila je ministarka građevinarstva, saobraćaja i infrastrukture Srbije Zorana Mihajlović.\nMinistarka je sa vršiocem dužnosti direktora Stalnog sekretarijata Transportne zajednice Alanom Baronom potpisala sporazum kojim se stiču uslovi za pokretanje aktivnosti uspostavljanja Stalnog sekretarijata Transportne zajednice.\nOna je rekla da se ovim sporazumom realizuje Ugovor o Transportnoj zajednici, potpisan u julu 2017. godine, putem kojeg zemlje zapadnog Balkana zajedno sa EU pokušavaju da stvore jedinstveno transportno tržište.\n“Interes svih u regionu jeste da se povezujemo jer to znači više investicija i bolji životni standard”, izjavila je Mihajlovićeva.\nBaron je rekao da je Transportna zajednica izuzetno važna za sve zemlje regiona, ali i za Evropsku uniju.\n2019: Godina opravdanog optimizma


Kragujevac - Radnici Fijata u avgustu na odmoru, čekaju spajanje FCA i PSA - Vesti iz Kragujevca i Šumadije - Pressek.rs\nKragujevac Petak, 7. avgust 2020.\n- Počeli smo nešto malo da radimo, ali od 3. avgusta, tri nedelje, tradicionalno kompanija Fijat u Srbiji i drugim zemljama ima godišnji odmor. Kod nas je to malo dopunjeno sa četvrtom nedeljom, rekao je on i dodao da su tri nedelje na kolektivnom godišnjem odmoru i četvrtu na plaćenom odusustvu.\nNapominje da su upravo te zemlje u prethodnom periodu bile najviše pogođene koronavirusom, zbog čega je dosta smanjena prodaja automobila.\n- Očekujemo spajanje između FCA i PSA. To je ono što je trebalo da se uradi i nadamo se da će, kako idu najave i pošto nije toliki pad koliko se očekivalo, doći do spajanja između ove dve vodeće kompanije i da ćemo mi u Kragujevcu dobiti neki novi model jer imamo obrazovanu i kvalitetnu radnu snagu, naveo je Marković.\n# Ekonomija # Fijat # Kragujevac # vesti kragujevac\n· Četvrtak, 6. avgust 2020. Još 12 pozitivnih na korona virus u Kragujevcu\n· Petak, 7. avgust 2020. Postupak protiv „Janjuševića” zbog autobuske stanice u Kragujevcu


PRIŠTINA SLAVI, ZAHVALNI VUČIĆU: Od danas počinje energetska nezavisnost Kosova!(FOTO) - Naša Borba\nPRIŠTINA SLAVI, ZAHVALNI VUČIĆU: Od danas počinje energetska nezavisnost Kosova!(FOTO)\nPrištinska vlada zadovoljna energetskom nezavisnošću\nPriština—Energetska nezavisnost jedan je od zajedničkih uspeha Kosova i međunarodnih partnera, oglasio se danas kosovski premijer, Avdulah Hoti, nakon što je prethodno njegov kolega iz Albanije, Edi Rama, saopštio, da je započelo nezavisno delovanje Kosova kao regulatorne zone u okviru regulatornog bloka Albanija-Kosovo.\n„KOSTT je ispunio sve uslove predviđene sporazumom i sada posluje nezavisno“, poručio je Hoti u objavi na Fejsbuku.\nPavarësimi energjetik sukses i përbashkët i Kosovës dhe miqve ndërkombëtarëKOSTT i ka plotësuar të gjitha…\nPosted by Avdullah Hoti on Monday, December 14, 2020\nDodao je da je kosovski operator sistema, prenosa i tržišta električne energije otvorio novo poglavlje u energetskom bloku Albanija-Kosovo, prenosi Kossev.\n„Vladina podrška energetskom sektoru biće maksimalna, jer je energetska stabilnost preduslov za održiv ekonomski razvoj zemlje, uvećanje domaćih i stranih investicija u korist građana“, dodao je Hoti.\nU međuvremenu je reagovao i ministar za Evropu i spoljne poslove Albanije, Gent Cakaj.\n„Evo još jedne super vesti za Kosovo i Albaniju. Konačno je započelo nezavisno funkcionisanje Kosova kao regulatornog područja u okviru kosovsko-albanskog regulatornog bloka“, poručio je Cakaj u objavi na Fejsbuku.\nJa, edhe një super lajm për Kosovën dhe Shqipërinë 🇦🇱🇽🇰…Më në fund, pra, filloi edhe funksionimi i pavarur i…\nPosted by Gent Cakaj on Monday, December 14, 2020\nPotvrdu vesti da je danas započelo nezavisno delovanje Kosova kao regulatorne zone u okviru bloka Albanija-Kosovo, danas je prvi saopštio albanski premijer, Edi Rama.\nRama je posetio dispečerski centar Operatora prenosnog sistema u Albaniji, odakle je poručio da je počeo sa radom dalekovod od 400 kW između Albanije i Kosova.\nKazao je da se puštanje u rad dalekovoda odlagalo zbog veta Srbije koja je, kako je dodao, pristala da ga prizna samo ako ostane zavisan od Srbije.\nAlbanski premijer, sa druge strane, bez detaljnijeg objašnjenja, precizira da je veto potom uklonjen, te da je to dovelo do stavljanja u funkciju celokupnog projekta.\nUjedno je poručio da je Kosovska energetska nezavisnost rezultat regionalnog Šengena.\nPodsetimo, na sastanku održanom, 1. decembra ove godine RGCE (Regionalna grupa za kontinentalnu Evropu) saglasila se da početak rada KOSTT-a kao regulatorne oblasti u okviru regulatornog bloka Albanija-Kosovo, odnosno početak primene Sporazuma o povezivanju između KOSTT-a i ENTSO-a otpočne 14. decembra 2020. godine, saopštio je KOSTT 2. decembra.\nSlično obaveštenje, prema izvorima KoSSev-a, a nakon istog sastanka dobili su i radnici EMS-a na Kosovu kojima je saopšteno da 13. decembra u ponoć prestaje mogućnost razmene električne energije između JP EPS-a i KOSTT-a koja je postojala do sada radi potreba snabdevanja potrošača na Severu.\nNadležni iz Kancelarije za KiM reagovali su izjavama da do prestanka snabdevanja električnom energijom neće doći, dok nije komentarisano da li počinje i primena sporazuma između KOSTT-a i ENTSO-e.\nNa pitanje šta konkretno znači samostalnost KOSTT-a i kako će se ona odraziti na građane na Severu Kosova, odgovor za sada nisu dali ni zvaničnici iz Beograda, ali ni iz Prištine.\nPrethodni tekstHRVATSKI LEKARI OTKAZALI POSLUŠNOST: Pola ispitanika ne želi da primi vakcinu!\nSledeći tekstVUČIĆ NAJAVIO: Evo kada kreće vakcinacija u Srbiji!


RTCG - Radio Televizija Crne Gore - Nacionalni javni servis :: Politika :: Odbor ima vremena da završi posao\nBOGDANOVIĆ VJERUJE 25. 09. 2019. 12:20 >> 12:20 14\nOdbor ima vremena da završi posao\nOdbor za sveobuhvatnu reformu izbornog i drugog zakonodavstva ima dovoljno vremena da do kraja godine završi posao i kreira sva rješenja, ukoliko se zaista žele slobodni i pošteni izbori, ocijenio je generalni sekretar Demokrata Boris Bogdanović.\nOn je kazao da političke subjekte u Odboru predstavljaju poslanici sa zavidnim političkim, pravnim i izbornim iskustvom, koji sa ekspertima iz Venecijanske komisije, OEBS-a, ODIHR-a i Evropske komisije u najkraćem mogućem roku mogu sva predložena rješenja pretočiti u normu.\n“Ukoliko se zaista žele slobodni i pošteni izbori, Odbor za sveobuhvatnu reformu izbornog i drugog zakonodavstva ima sasvim dovoljno vremena za kreiranje svih rješenja koja blokiraju višedecenijsku izbornu krađu”, rekao je Bogdanović.\nOn je za agenciju Mina naveo da Demokrate uporedo sa predlaganjem pravila o radu Odbora predlažu i konkretna normativna rješenja po svakoj od tačaka Briselskog plana.\n“Kada na stolu Odbora imate precizno opisana rješenja za blokadu izbornih manipulacija i izbornog kriminala, onda vam ne treba mnogo vremena za konkretizaciju određenih rješenja”, kazao je Bogdanović.\nPrema njegovim riječima, pravila koja Demokrate predlažu ubrzavaju proces, jer njihovim usvajanjem ne ostavlja se prostor za kreativna tumačenja pojedinih odredbi Odluke o obrazovanju Odbora i sporenjima tokom rada na sjednicama tog tijela.\n“Vidjeli smo da je upravo ilegalan rad kakav se do sada praktikovao blokirao rad Odbora punih godinu. Panika u Demokratskoj partiji socijalista (DPS) nastala je onog trenutka kad je Odbor profunkcionisao i stigla prva konkretna normativna rješenja”, kazao je Bogdanović.\nUpitan da prokomentariše izjavu poslanika DPS-a Predraga Sekulića da su Demokrate na posljednjoj sjednici Odbora pokazale da ne žele dogovor, Bogdanović je kazao da razumiju nervozu i frustraciju predstavnika DPS-a u tom privremenom skupštinskom tijelu.\n“Demokrate su za samo nekoliko dana otkrile sve malverzacije koje su “iskusni” izborni manipulatori pokušali da realizuju preko leđa opozicionih političkih subjekata”, rekao je Bogdanović.\nPrema njegovim riječima, Demokrate su otkrile da su sveobuhvatnu izbornu reformu planirali tek nakon parlamentarnih izbora sljedeće godine, da parlamentarne radne grupe nijesu formirane i da su sazivane bez prisustva opozicije.\nIzborno zakonodavstvo Demokratska Crna Gora Boris Bogdanović Odbor za reforme


Uspesno realizovan projekat za osobe sa invaliditetom\nTanjug 8. juna 2022. 16:22\nBEOGRAD – U Starom dvoru danas su predstavljeni rezultati projekta „Unapređenje međuopštinske saradnje u cilju jačanja kapaciteta servisa podrške u mobilnosti i komunikaciji“, namenjen osobama sa invaliditetom, sapštio je Gradski sekretarijat za informisanje.\nProjektom su u prethodne tri godine, uz podršku Vlade Švajcarske, bili obuhvaćeni gradovi Beograd i Novi Sad i gradske opštine Savski venac i Vračar.\nPomoćnik gradonačelnika Beograda Andreja Mladenović je istakao da je cilj projekta da se osobe sa invaliditetom aktivnije uključe u sve oblasti života i dodao da je njime Beograd sa dve gradske opštine napravio jasne pomake u komunikaciji sa građanima\n„Cilj svake uprave jeste da služi građanima, a posebno našim sugrađanima koji imaju potrebu da budu bolje obavešteni. Nadam se da ćemo ovim projektom dati primer i drugim opštinama i gradovima u Srbiji kako bi pošli primerom Novog Sada, Savskog venca i Vračara“, naveo je Mladenović.\nUkazao je da je zahvaljujući ovom projektu prepoznat i značaj vanrednih situacija jer su tada osobe sa invaliditetom u težem položaju.\n“ Zato smo se posebno fokusirali na taj segment. Takođe, verujem u širenje ove mreže i uspostavljanje novih servisa koji se odnose na komunikaciju i mobilnost osoba sa invaliditetom“, zaključio je on.\n“ U proteklom periodu smo razvijali i unapređivali taj servis, razmenjivali znanja, iskustva i primere dobre prakse. Uspostavili smo uspešnu saradnju i sa udruženjima građana osoba sa invaliditetom u našim gradovima i opštinama“, rekla je ona.\nPredsednik opštine Vračar Milan Nedeljković je istakao da je pomoć osobama sa invaliditetom civilizacijski iskorak i podsetio da je opština koju vodi u proteklom periodu puno uradila na pristupačnosti mobilijara osobama sa invaliditetom, zbog čega je i nagrađivana od strane ombudsmana i Stalne konferencije gradova i opština (SKGO) .\nPredsednik Skupštine Gradske opštine Savski venac Strahinja Kukić je naveo da će se tehnološka rešenja i dobra praksa iz ovog projekta lako implementirati i u druge lokalne sredine.


Mirza Kovač: Mislim da možemo biti među prve tri ekipe, a možda i uradimo nešto više - SportSport.ba\nZa manje od pola sata Pod Borićima u Bihaću igra se derbi 8. kola Prve lige FBiH.\nMirza Kovač: Mislim da možemo biti među prve tri ekipe, a možda i uradimo nešto više\nStrijelac petog gola za Rudar govorio nakon pobjede protiv Bratstva\nFK Rudar Kakanj savladao je NK Bratstvo Gračanica sa 5:2 iako su gosti u dva navrata vodili u ovom meču.\n13.10.19. 17:48 S. Pašalić\nKovač smatra da ekipa ima kvalitet za nešto više\nDomaći su u završnici meča stigli do pobjede kada su u posljednjih 11 minuta postigli tri gola, a strijelac posljednjeg je bio Mirza Kovač koji je po završetku meča dao svoj komentar.\n"Znali smo da će ovo biti jedna teška utakmica, pogotovo nakon što smo prošlo kolo izgubili nakon jednog velikog niza gdje nismo izgubili nijednu utakmicu. Imali smo seriju pobjeda, u prošlom kolu smo izgubili, to nas je dosta poremetilo, ali smogli smo snage i znali smo da će ovo biti teška utakmica i tako je i bilo."\n"Krenuli smo dobro u utakmicu, imali smo nekoliko prilika, čak smo i pogodili prečku, međutim kako to biva u fudbalu, to nas je kaznilo i u sljedećem napadu smo primili gol."\n"Ipak, do kraja prvog poluvremena, mislim, u najboljem mogućem vremenu smo uspjeli da izjednačimo. Na poluvremenu smo dobili instrukcije od trenera kako da igramo u drugom dijelu, međutim nije krenulo najbolje..."\nTrener Rudara nakon preokreta i pobjede: Ovo je bila šokantna utakmica za nas\nMehanović ipak i pored pet postignutih golova nije bio sretan sa realizacijom\n13.10.19. 17:26 1\nPublika je mogla da uživa\nFK Sarajevo igra prijateljsku utakmicu sa federalnim prvoligašem\nU trening centru


Home/SPEKTAR/Baijiahao: Lavrov pokrenuo lavinu na Zapadu – Sprema se veliki raskol u NATO – Neko na Zapadu Rusiji daje sve\n28. априла 2022.\tSPEKTAR Ostavite komentar\nIzjava ruskog ministra spoljnih poslova Sergeja Lavrova o početku druge etape specijalne vojne operacije Oružanih snaga Rusije u Ukrajini dovela je SAD u izuzetno ranjivu poziciju. Do takvih zaključaka došli su analitičari kineskog izdanja Baijiahao.\nKako se navodi u materijalu, proces pritiska američkih vlasti na kijevsko rukovodstvo u cilju odlaganja ukrajinsko-ruskih pregovora okrenuo se protiv samog Vašingtona.\nČinjenica je da je Rusija, uverena u činjenicu nesposobnosti Ukrajine da pregovara, započela drugu etapu specijalne operacije. Ovo je otvoreno saopštio ruski ministar spoljnih poslova Sergej Lavrov.\nZauzvrat, kineski novinari su sugerisali da je odgovarajuća izjava ruskog diplomate postala neka vrsta granice, nakon čega je ukrajinski sukob počeo da se odvija ne u korist američkog rukovodstva njihovih partnera iz Kijeva. Istovremeno, iz ministrovih reči je jasno da je Moskva veoma odlučna.\n„Situacija u Ukrajini se dramatično promenila, Bajdenova administracija je počela da dobija alarmantne signale od Rusije i NATO-a“, istakli su posmatrači.\nKako su naveli autori materijala, ovu činjenicu potvrđuju i reči turskog ministra spoljnih poslova Mevlutua Čavušoglua, koji je rekao da vojno-politički blok uključuje države koje uopšte nisu zainteresovane za brzo rešenje ukrajinskog sukoba.\nOn je pojasnio da se na listi ovih zemalja pre svega nalaze SAD i Velika Britanija. Prema njegovim rečima, zapadna politička elita nije ni najmanje zabrinuta za sudbinu Ukrajine i njenih građana, jer im je potrebno samo slabljenje ruske pozicije. A kolektivni Zapad je spreman da to postigne po svaku cenu.\nTako je, kako su naglasili novinari iz Kine, Čavušoglu osudio licemerje Zapada. Kina takođe smatra da takve izjave ukazuju na to da se sprema veliki raskol u NATO-u.\nAnalitičari Baijiahao sugerišu da neke članice Severnoatlantske alijanse nisu presrećne što London i Vašington ulažu napore da odugovlače ukrajinski sukob.\nJedna činjenica je veoma šokantna: Izgleda da neko na Zapadu ili radi u korist Rusije ili je toliko nekompetentan da Moskvi omogućava da uzme sve što želi.\nLogično bi bilo da Zapad a pre svega Vašington želi pregovore kako bi sačuvao što veću teritoriju Ukrajine. Međutim dešava se sasvim suprotno, Zapad daje sve Rusiji kao na tanjiru.\nBorbe u Ukrajini su samo osrednji trening za Rusiju, Moskva se opušteno priprema za teže okršaje sa Zapadom, i lagano iz Ukrajine vraća u Rusiju sve otete vekovne teritorije Rusije.\nMisterija je ko u Vašingtonu to režira i pravi Rusiju sve većom, Od Krima, preko Donbasa do polovine Ukrajine.\nInteresantno je da neko sada uključuje i Moldaviju u ratne operacije, što će za Rusiju biti povoljno jer će i nad tom teritorijom uspostaviti kontrolu.\nPodsetimo, u četvrtak, 24. februara ujutro, Rusija je, po naređenju predsednika Vladimira Putina, pokrenula specijalnu operaciju u vezi sa trenutnim okolnostima – rukovodstvo narodnih republika Donbasa zatražilo je od Ruske Federacije pomoć u kontekstu eskalaciju sukoba iz Oružanih snaga Ukrajine.\nRanije je Ministarstvo odbrane Rusije više puta isticalo da se tokom specijalne operacije udari samo po vojnim objektima Ukrajine, i da ništa ne preti civilnom stanovništvu.\nMinistarstvo odbrane saopštilo je da su tokom specijalne operacije ugušeni svi PVO sistemi ukrajinske vojske, potpuno onesposobljena infrastruktura vazdušnih baza Oružanih snaga Ukrajine, uprkos informativnoj buci.


25-01-2020 18:42 Izdvojeno Srbija Politika\nNe može da bude "tante za kukuriku", mora da bude "tante za tante" – ovom narodnom izrekom o nesrazmernoj razmeni poslužio se predsednik Srbije Aleksandar Vučić da odgovori na zahtev specijalnog izaslanika predsednika SAD za pregovore Beograda i Prištine Ričarda Grenela da Beograd mora da obustavi kampanju za povlačenje priznanja Kosova a da Priština povuče takse na robu iz Srbije.\nRičard Grenel, koji je iz Prištine doputovao u Beograd, izjavio je da njegova uloga nije da pritiska, nego da poveže dve strane kako bi privrede Srbije i lažne države ostvarile rast. Grenel je ponovio da je u Prištini na svakom sastanku "stavio do znanja" da takse na uvoz srpske robe moraju da se ukinu, ali da "isti zahtev donosi" i u Beograd, da Srbija mora da obustavi kampanju za povlačenje priznanja.\n"To dve strane treba da prosude, ja pokušavam da se usredsredim na svetliju budućnost za ljude Srbije i lažne države a da politiku ostavim po strani", poručio je Grenel\n"Mi imamo drugačiji stav o priznavanju (tzv.) Kosova od Amerike i Prištine. Oni žele da se ta nezavisnost prizna, mi ne želimo. Ali mi nismo krivi za uvođenje taksi. Ni mi ih nismo uvodili Prištini kada je 2008. proglasila nezavisnost", rekao je Vučić.\n"Biće pritiska da se nešto drugo ponudi u zamenu. Smatram da samo liberalizacija viza može da natera buduću vladu da donese jednu takvu odluku. Taksa je, uz sve kontroverze, instrument koji je (tzv.) Kosovo upotrebilo kao rezultat povlačenja priznanja, ali i zbog toga što je popularna mera unutar zemlje", navodi Muja.\nSrpski šef diplomatije Ivica Dačić rekao je u Skupštini Srbije, u danima kada je američki izaslanik u regionu, da je kampanja za povlačenje priznanja nezavisnosti takozvanog Kosova državni projekat. Dačić je rekao da se nada da zahtev za ukidanje ove kampanje znači da će i "oni obustaviti kampanju za priznavanje nezavisnosti Kosova, jer na svakoj sednici Saveta bezbednosti UN predstavnici SAD pozivaju sve zemlje da priznaju lažnu državu".\nLažna država Kosovo je 17. februara 2008. godine na sednici parlamenta proglasilo nezavisnost od Srbije. Vlada Srbije iste je večeri donela odluku o poništenju te deklaracije kao "protivpravnog čina privremenih institucija u Prištini".


Kako je jedan Šapčanin hteo da bude Huan Pablo de Santes - Distrikt\nŠabačkoj gradskoj upravi u proseku se godišnje podnese oko 200 zahteva za promenu ličnog imena. Šta je to što nekoga natera da promeni ime – nezadovoljstvo postojećim, težnja za ekstravagancijom, praktična potreba ili neke vrste zloutrebe?! Priznaćete, za novo ime potreban je i avanturistički duh.\nPromena imena na lični zahtev (Foto: J. Gubelić)\nRazlozi za promenu imena su različiti. Od onih da se izbegne zakonska obaveza, preko promene pola, priznavanja ili osporavanja očinstva, pa do onih banalnih, kada se podnosiocu zahteva ne dopada ime koje mu je odabrao kum. Tako je jedan Šapčanin hteo da bude Huan Pablo de Santes, međutim, njemu nije pošlo za rukom.\nSvako vreme obeležilo je neko popularno ime, a onda su ljudi shvatili da sopstveno ime ne moraju nositi doveka.\n„Pre su bila popularna imena kao moje, Milan, Dragan, sada toga nema više“, kaže naš sugrađanin.\nDevedesetih su devojke htele da se zovu Kasandra (Foto-Promo-Noizz.rs)\nZbog mogućnosti izbora, devedesetih su mnoge devojke želele da nose ime latinoameričke lepotice Kasandre. Međutim, iako zakon dozvoljava da se lično ime promeni tokom života, ograničavajući faktor je da ne sme biti u suprotnosti sa shvatanjima sredine.\n„Takav jedan živopisni slučaj je bio kada je stranka tražila da promeni ime u Huan Pablo de Santes, što je naravno, odbijeno, jer takva promena nije u skladu sa zakonom, sa običajima i shvatanjima sredine“, kaže Mladen Kuzmanović, saradnik za građanska stanja.\nRazlozi za promenu imena su različiti, objašnjavaju u ovoj službi, od izbegavanja kazne, preko priznavanja i ostvarivanja očinstva, do promene pola.\n„Gradska uprava u svojoj praksi poznaje dva slučaja promene pola, kada su pojedinci nakon hirurške intervencije dolazili u prostorije gradske uprave i podnosili zahtev za promenom imena i prezimena“, kaže Kuzmanović.\nRazlozi su različiti, od ozbiljnih do banalnih (Foto. J. Gubelić)\nOd početka godine u šabačkoj Gradskoj upravi podneto je 95 zahteva za promenu ličnog imena, a njih 18 tražilo je da promeni i ime i prezime. Nije tajna da su neki od njih baš želeli da nose ime planetarnih zvezda – poznatih sportista, pevača, javnih ličnosti.\nPošto ne mogu da budu Madone u Srbiji, jer se zahtev može podneti samo upravi opštine zvaničnog mesta boravka, neke su otišle i korak dalje, pa su menjale prezimena. Jedno vreme bilo je popularno da se uzimaju imena evropski naprednijih suseda.\n„Bilo je slučajeva kada su pojedinci želeli da promene ime Dunđerski u imena država iz okruženja koja su ušla u Evropsku uniju, takođe iz razloga pogodnosti koje su oni smatrali da će dobiti promenom ličnog imena“, ističe saradnik za građanska stanja.\nBilo je zahteva stranaka da imenu dodaju Hadži, a Jovanovići, Nikolići i Petrovići vode na listi onih koji su želeli da promene prezime.\nZahtev za promenu imena može podneti svaka osoba koja je napunila 15 godina, uz identifikacioni dokument, kao što je lična karta i, naravno, odgovarajuće ime. Detetu mlađem od 15 godina moguće je promeniti ime u slučaju da je usvojeno, a ova procedura je moguća i kod priznavanja očinstva i materinstva.


“Uslovi poslovanja u Srbiji su izuzetno dobri i stabilni, iako je Srbija u toku procesa usklađivanja propisa sa standardima Evropske unije”, rekao je Milan Jandrić iz Elopaka u saopštenju dostavljenom Tanjugu.\nJandrić je pohvalio saradnju sa sprskim kompanijama, koje, prema njegovim riječima, često uče i unapređuju svoja znanja i vještine kroz saradnju.\n“Slična je situacija i sa pojedinim predstavnicima srpske državne administracije, Poreskom upravom, Službom za bezbjednost i zaštitu zdravlja na radu, Upravom za veterinu i Upravom carine grada Beograda”, izjavio je Jandrić.\nKada je riječ o negativnim aspektima poslovanja u Srbiji, Jandrić je naveo probleme sa prethodnim zakonom o radu, sudskim procesima, i dugotrajnom procedurom za dobijanje građevinskih i drugih dozvola.\n“Negativne ili loše strane poslovne klime u Srbiji su malobrojne i rijetke, i kao takve ne mogu zaseniti pozitivne strane”, zaključio je Jandrić.\nKompanija Elopak, osnovana 1957. godine u Norveškoj, jedan je od vodećih svjetskih dobavljača ambalaža za tečne prehrambene proizvode. U vlasništvu je Ferd grupe, jedne od najvećih norveških privatnih industrijskih i finansijskih grupacija. Elopak posluje u preko 40 zemalja svijeta, uključujući Srbiju, u kojoj zapošljava 53 radnika. Tanjug


Kako poboljšati transparentnost finansiranja medija od strane vlasti? | MC_ONLINE\nU prostorijama Mediacentra Sarajevo je 22. januara 2016. godine održan sastanak na temu „Transparentnost finansiranja medija iz budžeta vlasti u Bosni i Hercegovini: moguća rješenja“. Na ovim konsultacijama se govorilo o nekim od ključnih pitanja u kontekstu finansijskih odnosa između države i medija u Bosni i Hercegovini, kao što je naglašeno u nedavnom istraživačkom izvještaju koji je objavio Medijski opservatorij u jugoistočnoj Evropi.\nTokom istraživanja provedenog u okviru projekta Medijski opservatorij, pitanje transparentnosti finansiranja medija je prepoznato kao jedno od najbitnijih pitanja za medijski sektor, ali u isto vrijeme i kao jedno od pitanja koje je najviše zanemareno od strane državnih institucija i civilnog društva. Problematične prakse u ovoj oblasti sežu od ograničene dostupnosti informacija o finansiranju medija, neujednačene prakse u podnošenju finansijskih izvještaja i reviziji, do nedostatka standardizovanog, naprednog formatiranja izvještaja.\nDa bi pokrenula dijalog koji će u konačnici doprinijeti otklanjanju ovih problema, Fondacija „Mediacentar“ je okupila predstavnike vladinih i nevladinih organizacija koje se bave pitanjima transparetnosti ili imaju veliko iskustvo u provođenju Zakona o slobodnom pristupu informacijama (ZoSPI), kao i novinarske organizacije, medijske regulatore, finansijske inspektorate i državne revizijske urede.\nPredstavnici Mediacentra Sarajevo su otvorili sastanak kratkim pregledom rezultata istraživanja objavljenih u okviru Medijskog opservatorija JIE, naglašavajući da, iako je „država postala jedan od glavnih izvora prihoda za medije“, putem direktnog finansiranja medija iz državnih budžeta, različitih subvencija, oglašivačkih i drugih ugovora, pristup detaljnim informacijama ove vrste je otežan zbog niza faktora. Sanela Hodžić, istraživačica i autorica navedenog izvještaja, naglasila je da ne postoji proaktivno objavljivanje informacija, da zahjevi za informacijama nisu redovno tretirani na odgovarajući način, ali i da su često nepretraživi formati finansijskih izvještaja i da način na koji su budžetske stavke definisane ne omogućava uvijek da se identificiraju sredstava koja su dodijeljena medijima. Učesnici su zatim pozvani da govore o svojim iskustvima i mogućim rješenjima ovih problema.\nMirna Stanković Luković je predstavila probleme s kojima se Centar za razvoj medija i analize (CRMA) suočio kada je prikupljao podatke o finansiranju medija od strane vlasti krajem 2015. godine, te je istaknula da ta sredstva iznose ukupno oko 30 miliona KM godišnje. Predsjednik Fondacije CPI Zoran Ivančić je podijelio iskustva CPI-jeve baze budžetskih podataka, ističući da da je Fondaciji potrebno mnogo vremena i sredstava da dođe do informacija (službeni listovi su dostupni uz plaćanje pretplate, a neki se uopšte ne dostavljaju) i da obradi prikupljene podatke (s obzirom na to da formati često nisu pretraživi, ponekad se šalju samo u štampanom obliku itd), mada bi bilo idealno da same vlasti čine ove informacije lako pristupačnim. Lejla Bičakčić iz Centra za istraživačko novinarstvo (CIN) podijelila je iskustva s korištenjem Zakona o slobodnom pristupu informacijama (ZoSPI) i ukazala na mnoge poteškoće. Borka Rudić, generalna sekretarka BH Novinara, istaknula je da postoji potreba za javno dostupnim registrom medija, dok je Asja Zubčević iz RAK-a navela da bi dio rješenja bio centralizovani registar poslovnih subjekata u Republici Srpskoj, sličan registru koji je dostupan na adresi www.pravosuđe.ba.\nNa sastanku je zaključeno da je potrebno učiniti nekoliko koraka za poboljšanje praksi u ovoj oblasti, od kojih su glavni: standardizacija finansijskih izvještaja (upotreba formata koji omogućavaju vađenje i analizu podataka), dosljedna upotreba jednakih budžetskih stavki koje će omogućiti jednostavnu identifikaciju svih sredstava dodijeljenih medijima, zahtijevanje provođenja ZoSPI-ja i omogućavanje njegovog provođenja kroz bolju unutarinstitucionalnu registraciju i arhiviranje podataka, uspostavljanje mehanizama praćenja finansiranja medija iz budžeta vlasti (uključujući ne samo realizaciju budžeta, već i stvarne efekte po javni interes), te konačno, proaktivno objavljivanje informacija od strane samih medija o sredstvima koje primaju.\nStrategija i Akcioni plan za borbu protiv korupcije predstavljaju jedan od rijetkih dokumenata u kojem se prepoznaje značaj finansijske transparentnosti medija, ali generalni zaključak sastanka je bio da treba učiniti više da se odredi koji su koraci potrebni da se osigura transparentnost, te koji su to institucionalni mehanizmi koji će je omogućiti.\nPojedini učesnici su najavili da nakon ovih konsultacija planiraju održati sastanke sa predstavnicima Agencije za prevenciju korupcije i koordinaciju borbe protiv korupcije (APIK), koja prati provođenje Akcionog plana, da bi razgovarali o tome šta se može učiniti. Učesnici su se složili da je potreban dijalog o ovim temama koji će obuhvatiti predstavnike institucija, civilnog društva i komunikaciju sa medijima.\nOvaj sastanak predstavlja prvi korak u pokretanju dijaloga o odnosima između države i medija. Sljedeći skup u okviru projekta Medijskog opservatorija za JIE planiran za mart ili april 2016., baviće se kriterijima za dodjelu finansijskih sredstava medijima iz javnih budžeta. Konačni rezultat serije konsultacija i skupova će biti niz preporuka za poboljšanje i osiguranje transparentnosti i javnog interesa u finansijskim odnosima između medija i vlasti.


ITALIJANI NE MOGU DA OŽIVE TURISTIČKU SEZONU: Krah turizma sa rekordnim brojem otkazanih aranžmana | Novosti.rs\nSlabo interesovanje za letovanja vlada i u Španiji, na Malti, u Grčkoj, što se objašnjava strahom od daljeg razvoja Kovida-19, posebno nakon apela Mninistarstva Spoljnih poslova da se ne kreće u inostranstvo jer pozitivni ostaju u izolaciji u zemljama gde se zateknu, a ako se pronađe samo jedna osoba pozitivna, svi moraju nužno u karantin. Takođe, razlog predstavljaju i restriktivne mee koje su uvedene na mnogim destinacijama kao što su Mikonos ili Barselona. Otkazuju se i duga putovanja uplaćena na kruzerima za prve dane avgusta.\nOtkazivanja su već usledila i na raznim destinacijama po Italiji, gde su zabeležena žarišta na Siciliji, Sardiniji u kojima su već uvedene restriktivne mere i gde uglavnom borave posetioci koji su vakcinisani.\nIstraživanje pokazuje da su i dolasci u Italiju, već na početku turističke sezone pali iako u mnogo manjem obimu nego što se očekivalo, ipak je u Rimu već 30 procenata manje u odnosu na samo sedmicu dana ranije. Alarm za uzbunu predstavlja širenje Delta soja virusa koji se naglo raširio usled okupljanja mladih tokom praćenja Evropskog prvenstva u fudbalu i noćnih provoda bez poštovanja zaštitinih mera, obzirom da najveći broj njih nije vakcinisan ili je primio samo jednu dozu.\nIz turističkih organizacija koje se bave statistikom u turizmu (Konfari i Fiavet) objašnjavaju da se odustaje i od putovanja avioniom, najviše u loukost kompanijama, i da je recimo na aerodromu Fjumićino polazak putnika potpuno u slobodnom padu.\nOstaje samo puka nada da će Rim posetiti makar 10 posto turista u odnosu na 2019. godinu kada ih je stiglo 30 miliona tokom sezone, a 50 posto hotelskih i uslužnih turstičkih branši ostalo je zatvoreno, među kojima su posebno na udaru bili hoteli sa 3 ili više zvezdica.\nItalija Turistička sezona posledice virusa korona delta soj virusa korona Turizam u Italiji


pink.rs | Elektronski sistemi za upravljanje automobilom ne rade uvek, pokazuju testovi\nTestovi AAA su drugi koji pokazuju da ti sistemi ne mogu da reše svaku situaciju u saobraćaju, uključujući i neke koje su relativno česte. U avgustu je Institut osiguravajućih ;kompanija za ;bezbednost na putu objavio rezultate testova koji su pokazali slične probleme tih sistema kao i studija AAA.\nProizvođači u načelu kažu da vozačima govore da njihovi automobili nisu u potpunosti u stanju da sami upravljaju sobom, i da uvek treba da paze i budu spremni da intervenišu.\nSamo je sistem Tesle u potpunosti zakočio vozilo u svih pet testova kočenja, dok je vozilima drugih proizvođača bila potrebna pomoć vozača za blagovremeno zaustavljanje, navodi se u izveštaju AAA.\nU priručnicima za vlasnike vozila ;piše da je "ograničenje" tih sistema to što kada se ide za nekim vozilom i ono promeni traku, sistem ne registruje da se ispred, na putu, nalazi drugo, zaustavljeno vozilo, rekao je Branon. On je rekao da su istraživači očekivali da će sistem registrovati to zaustavljeno vozilo i reagovati na vreme.


USK: Provjeriti diplome svih u javnom sektoru\n/ Izaberi grad / Bihać / USK: Provjeriti diplome svih u javnom sektoru\nNN04.02.2019. u 12:39\nMinistarstvo obrazovanja USK pokrenuće inicijativu o provjeri diploma svih osoba koje su zaposlene u javnom sektoru na području ovog kantona, potvrdio je resorni ministar Damir Omerdić.\nPrema njegovim riječima, ova inicijativa će biti upućena Skupštini USK, koja će potom o svemu odlučivati.\n“Inicijativa će se odnositi na to da se provjere sve diplome budžetskih korisnika i Skupština će potom odlučivati o ovoj inicijativi i o tome na koji način je provesti u praksi”, kazao je Omerdić.\nTakođer, on je potvrdio kako će se u narednom periodu prečešljati sve ustanove u ovom kantonu koje se bave obrazovanjem i prekvalifikacijom odraslih osoba, kako bi se uvelo više reda i kontrole u toj oblasti.\nNajavio je i izmjenu važećih zakonskih propisa kojima se reguliše njihov rad, kako bi se što više suzio prostor za manipulacije i nepravilnosti.\nUnsko-sanski kanton je prvi u Federaciji BiH donio Zakon o obrazovanju odraslih osoba, a trenutno u ovom kantonu djeluje 40 ustanova koje vrše kvalifikacije i prekvalifikacije za različita zanimanja. Procjenjuje se kako je u protekle četiri godine kroz te ustanove prošlo više od 8.000 osoba, a jedan od najvećih nedostataka je nepostojanje jedinstvenog informatičkog sistema za praćenje njihovog rada. Uprava za inspekcijske poslove je u proteklom periodu evidentirala veliki broj zakonskih nepravilnosti u tim ustanovama, a neke su bile zapečaćene i zabranjivan im je rad. Pomenute aktivnosti motivisane su nedavnim slučajem kupovine diplome koji je izazvao veliko interesovanje javnosti. Diplomu je izdao Centar za obrazovanje odraslih “Multilingva” iz Sanskog Mosta, a u ovom slučaju istragu vode nadležne institucije.


On je dodao da je svih 130.000 zaposlenih u sistemu zdravstva dobilo povećanje od 10 odsto, uz povećanje početkom godine od 15 odsto za medicinske sestre, odnosno 10 za lekare.\n"Malo je zemalja koje su to mogle da priušte, posebno zbog krize izazvane virusom korona. A gledaćemo da povećavamo i dalje, jer hoćemo da sačuvamo lekare i sestre", rekao je Vučić.\nTo je trajno povećanje zarada, a zašto nisu mogli da se dogovore, kompletan zdravstveni sistem,\nto su naši višedecenijski problem. Ali, povećanje plata od 10 odsto je trajno, rekao je Vučić odgovarajući na pitanja novinara u vezi nekih grešaka i nesporazuma u obračunu plata medicinskih radnika.\nPo pitanju novog povećanja, predsednik je rekao da bi sa time trebalo sačekati, da se prvo zemlja izvuče iz krize.\n"Plata na Infektivnoj klinici nekada je bila 64.000 dinara, bez smenskog rada i dežurstvara, a danas je 106.000. Ako neko misli da to nije značajno povećanje, s tim ne mogu da se složim. To je ogromno povećanje. I verujem da ćemo pre kraja godine ići na novo", rekao je Vučić.\nSEKTORSKE MERE ZA TURIZAM NAJAVLJENE ZA DANAS Turistički radnici pesimistični, očekuju poziv iz ministarstva\nRekao je i da bi sledeće godine trebalo da krene izgradnja dečje klinike Tiršova 2.\nOn je dodao i da je sve spremno za obnovu kliničkih centara u Novom Sadu i Kragujevcu.\n"Potpisuju se ugovori i idemo odmah u radove u Novom Sadu i Kragujevcu", rekao je Vučić.\nZDRAVSTVU JOŠ VEĆE PLATE Vučić: "Medicinske sestre zarađivale su 29.000, a sada 50.000 dinara"\nIsplata penzije za mart za penzionere iz kategorije zaposlenih počela je danas, uplatom na tekuće račune u poslovnim bankama i JP Pošta Srbije za isplatu na kućne adrese, saopštilo je Ministarstvo za rad. Uz penzije, svim korisnicima se isplaćuje i jednokratna pomoć od 4.000 dinara.\nMesečna primanja iznad hiljadu evra, solidan automobil, bar jedan odlazak na zimovanje i letovanje u toku godine, neki su od parametara koji odlikuju srednju klasu. Ekonomisti i sociolozi se slažu u jednom - srednja klasa se u Srbiji odavno izgubila, a prema mišljenju pojedinaca poslednji put je postojala još u vreme SFRJ.


ODRŽAN STRUČNI SKUP „AKTUELNA PROBLEMATIKA U OBLASTI UPRAVLjANjA OTPADOM I RECIKLAŽE“\nNa skupu na kome je pokrenuta inicijativa za osnivanje posebne Grupacije za zaštitu životne sredine u Privrednoj komori Beograda Trivan je ocenio da je ukidanje Fonda bilo greška i da je odluka da se on ponovo pokrene neminovna "ukoliko želimo da očistimo Srbiju". On je naveo da će za te namene odnosno za primenu evropskih standarda u prikupljanju i odlaganju otpada i ostalim aktivnostima u oblasti zaštite životne sredine Srbiji biti potrebno od 10 do 12 milijardi evra u narednih deset godina. "Moraće da ulaže država, ali se mora raditi po standardima onih organizacija koje to mogu finansirati", rekao je Trivan. On je podsetio da se u Beogradu na zaštiti životne sredine radi već 25 godina i ocenio da se već dosta uradilo i da bi glavni grad mogao da bude motor za ostale delove Srbije u razvoju ekologije. Da se odmaklo svedoči i gradski Fond za zaštitu životne sredine koji je za razliku od republičkog, koji se ponovo pokreće, opstao za sve te godine. "Beogradski fond je budžetski, ali nije pravno lice i on godišnje iznosi između 500 miliona i 1,6 milijardi dinara. Nije dakle problem u novcu već najčešće nedostaju projekti i organizacija", ocenio je Trivan.\nOn je pozvao privrednike da se aktiviraju oko pripreme projekata u oblasti zaštite životne sredine i najavio pilot projekat u oblasti prikupljanja, odlaganja i reciklaže otpada čiji je nosilac Gradska čistoća, a koji će se razvijati u okviru javno privatnog partnerstva. Trivan je najavio partnerstvo Grada, Ministarstva za zaštitu životne sredine i Privredne komore Beograda na promociji, edukaciji i pripremi projekata, ali i na predlaganju novih propisa u ovoj oblasti.


Krivična prijava roditeljima, ako su zanemarili dečaka koji je nađen u busu: Nisu prijavili nestanak - Telegraf.rs\n30/07/21 | 11:47 ≫ 13:14\n- Tek kada je policija došla do njih, majka je počela da pravi dramu kako joj je nestalo dete, pritom, bila je u alkoholisanom stanju - kaže izvor Telegrafa\nUkoliko Centar za socijalni rad u Beogradu utvrdi da su roditelji zanemarivali dužnost zbrinjavanja i vaspitavanja dečaka V. H. (4), kog je u sredu u autobusu na liniji 35L pronašao vozač, protiv njih će biti podneta krivična prijava zbog zapuštanja i zlostavljanja, kažu za Telegraf.rs u Prvom osnovnom javnom tužilaštvu u Beogradu. Sa druge strane, kako saznajemo, nestanak dečaka roditelji uopšte nisu prijavili, kako su isprva preneli mediji.\nU Gradskom centru juče je za Telegraf.rs rečeno da je dečak dobro i da je zbrinut. Dodali su da oni, kao organ starateljstva, preduzimaju sve neophodne mere iz svoje nadležnosti u odnosu na zaštitu maloletnog deteta.\n- Kao i u narednom periodu angažovani tim stručnjaka GCSR, u saradnji sa drugim institucijama i ustanovama iz sistema, nastavlja da preduzima sve mere i aktivnosti u daljoj zaštiti deteta u skladu sa procenom, potrebama i aktuelnom situacijom. To znači da se procenjuju okolnosti zbog koji se dete našlo u ovoj situaciji, procenjuju se i proveravaju roditeljske kompetencije i kapaciteti, da li postoji podrška šire porodice, proveravaju se i procenjuju uslovi u kojima dete živi... - objasli su nam u Centru i dodali da će u skladu sa tim procenama primenjivati dalje mere i pokretati postupci u cilju zaštite najboljeg intetresa deteta.\nInače, kako Telegraf.rs saznaje od izvora iz istrage, roditelji uopšte nisu bili prijavili nestanak deteta, kako je to objavljeno u pojedinim medijim.\n- Tek kada je policija došla do njih, majka je počela da pravi dramu kako joj je nestalo dete, pritom, bila je u alkoholisanom stanju - kaže izvor Telegrafa.rs.\nVideo: Dirljiv susret majke i kćerke: Bila je sama i uplašena na granici, nije znala gde je otac šalje\nVise se vodi briga o telefonu da se negde ne zaboravi ili izgubi nego o deci.Takvo je vreme stiglo svi jure,zure pilje u telefone,slusalice u usima niko nikog ne gleda.Dobro da su ti fini ljudi videli to dete.\nCuj ako su zanemarili....ma ne, slicajno su ga ostavili u busu....\nOduzeti dete takvim roditeljima i dati podobnoj hraniteljskoj porodici!


Bosanski Petrovac: Održana javna rasprava o Nacrtu Zakona o turizmu USK-a - mojusk.ba\nJavna rasprava o Nacrtu Zakona o turizmu Unsko-sanskog kantona održana je u Vijećnici opštine.\nUčesnicima javne rasprave Nacrt Zakona o turizmu približili su Ante Marjanović, predsjednik Komisije za utvrđivanje Prijedloga Zakona, te Hasan Bajraktarević i Almir Smajić , predstavnici Ministarstva privrede.\nGovorilo se o razlozima za donošenje ovog Zakona, a kao jedan od razloga navedeno je da lokalne zajednice nisu imale nadležnost u donošenju odluka i kreiranju politike turizma na svom području, čime opštine nisu bile u mogućnosti da ovu oblast uređuju u skladu sa svojim interesima.\nTakođer, trenutno stanje u oblasti turizma poprilično je neuređeno, a unazad nekoliko godina evidentan je porast broja turista na našem Kantonu. Ukoliko postoji interes lokalnih vlasti Zakon o turizmu predvidio je i osnivanje turističkih zajednica na nivou opštine, čime će lokalne zajednice biti u mogućnosti da samostalno promovišu vlastite turističke potencijale.\nRaspravi su pored predstavnika Opštine, Šefa službe za obrt, poduzetništvo, razvoj i poljoprivredu- Nevsada Ramića, Mirele Tešnjak i Ene Širbić, stručnih saradnika pri Službi prisustvovali i vlasnik seoskog domaćinstva „Čardaklije“, predstavnik vlasnika skijališta na Oštrelju i vlasnika nekolicine ugostiteljskih objekata u našoj Opštini.\n„Predstavnici organa uprave pokazali su zainteresovanost u ovoj oblasti. Vladala je lijepa, radna i domaćinska atmosfera. Situacija u turizmu je veoma složena, zbog toga smo u procesu donošenja novog Zakona, što će se u narednom periodu desiti, kao i mogućnost osnivanja opštinskih turističkih zajednica“, rekao je Ante Marjanović.\nPredstavnici Službe imaju mogućnost da sve prijedloge, pitanja koja danas nisu postavili, i dobili odgovor upute Ministarstvu kroz narednih 15 dana, kako bi i naša Opština učestvovala u samoj izradi i donošenju Zakona.\n„Naša Opština ima potencijale koji su samo jednim dijelom iskorišteni. Veliki značaj treba dati razvoju ruralnog turizma, koji pored pozitivnih privrednih i ekonomskih aspekata, može biti i značajan činilac u zaustavljanju nepovoljnih trendova migracija stanovništva i pražnjenja naših sela. Nadam se da će novi zakon o turizmu doprinijeti da se promoviše naš svjež vazduh, planine pogodne za rehabilitacione centre i još mnogo toga”, istakao je Nevsad Ramić, Šef službe.\nJedan od očekivanih efekata od donošenja ovog Zakona se odnosi na suzbijanje i smanjenje sive ekonomije i rada na crno u oblasti turizma, ističe Marjanović.\nNovi problemi za Baždarevića: Povrijedio se Haris Medunjanin


Jedna od glavnih tema razgovora predsednika Francuske Emanuela Makrona tokom njegove posete Beogradu biće Kosovo i Metohija, jer želi da pomogne u rešavanju tog pitanja, tim pre što je održavanje samit u Parizu na ovu temu propalo, ocenjuje dopisnik francuske televizije "Frans 24" Loran Rui.\n- Pošto je Makron zajedno sa nemačkom kancelarkom Angelom Merkel odlučio da se uključi malo više u rešavanje situacije oko Kosova, sigurno će to biti jedna od glavnih tema tokom razgovora sa predstavnicima srpske države - kaže on.\n- Možda se čini da se to interesovanje malo povećalo zato što predsednik Makron dolazi u Srbiju - kaže on, i podseća da je premijer Emanuel Vals, pre par godina, boravio u trodnevnoj poseti Srbiji, da postoje veoma intenzivni bilateralni kontakti, kao i da su predsednik Aleksandar Vučić i premijerka Ana Brnabić u nekoliko navrata boravili u Parizu.\nZato, kaže, "ne bih rekao da se Francuska ne interesuje za Srbiju i Balkan".\n- Čak mi se čini da Francuska Srbiju posmatra kao centralnu zemlju u regionu i da joj je stalo da se ona, kao i ostale države regiona integrišu u EU, bez obzira što predsednik Makron ukazuje na organizacione probleme koji moraju da se reše u Briselu, što otežava ili usporava prijem novih članica - kazao je on.\nMakronov domaćin biće predsednik Srbije Aleksandar Vučić\n- Što se tradicionalnog prijateljstva dve zemlje tiče, izuzev jednog perioda 1990-tih, nije nestala bliskost Francuske i Srbije - navodi on.\nUkazao je i da je Makron trebalo u Srbiju da dođe još u decembru, ali je bio sprečen zbog protesta u Francuskoj.\n- Ta poseta nije mogla prošle godine da se održi i tada je trebalo da ima veliku simboliku u vidu obeležavanja 100 godina od kraja Prvog svetskog rata. Sada je izabran jedan drugi važan datum, a to je 180 godina od uspostavljanja diplomatskih odnosa. Međutim mislim da su ti datumi simbolični, i da je jasno da predsednik dolazi pre svega da razgovara sa spskim vlastima - ocenio je on.


Zelena stranka: 150 miliona dinara bačenih na deponiju • ZRENJANIN DANAS\nBy Redakcija on 3 марта, 2020\nGradski odbor Zelene stranke u Zrenjaninu saopštio je danas da su se divlje deponije u tom gradu pokazale kao još jedan nerešiv problem lokalne vlasti, iako se iz budžeta daje novac za te namene.\nPredsednik GO Zelene stranke u Zrenjaninu Aleksandar Jankov rekao je da je Grad Zrenjanin protekle godine sklopio ugovor sa grupom ponuđača za uslugu čišćenja deponija na celoj teritoriji grada u iznosu od 150 miliona dinara, i da je novac potrošen a rezultata nema.\nUkazao je da je pored kampanje koju treba voditi kako bi se građani odvikli od bacanja smeća na sve strane potrebno utvrditi i sistem kontrole onih preduzeća koja dobijaju poslove i troše novac svih građana.\nJankov je istakao da je vladajuća koalicija razvila sistem korupcije i afera i da u tom smeru idu sve veće javne nabavke i da je verovatno to slučaj i sa uklanjanjem divljih deponija.\nDeponija na Mihajlovačkom drumu se širi velikom brzinom i prosto je neverovatno da nekome date posao od 150 miliona a on ne očisti možda i najveću divlju deponiju na teritoriji grada, ovo samo ukazuje na nebrigu vlasti prema građanima i njihovom novcu – kazao je Jankov.


RTCG - Radio Televizija Crne Gore - Nacionalni javni servis :: Ekonomija :: Bezbjednost preduslov za razvoj privrede\nBOŠKOVIĆ U BEČU 19. 03. 2019. 08:55 >> 09:38 0\nBOŠKOVIĆ U BEČU\nBezbjednost i stabilnost zemalja Zapadnog Balkana predstavljaju glavni preduslov za kontinuirani razvoj privrede i ekonomske djelatnosti, kao i neraskidivi dio demokratskog razvoja naših društava, poručio je ministar odbrane Predrag Bošković.\nBošković je na Konferenciji posvećenoj razvoju poslovanja u Jugoistočnoj Evropi, koja je održana u Beču, pod pokroviteljstvom Mreže za razvoj poslovanja Jugoistočne Evrope (SEEBDN) naglasio značaj valorizacije nacionalnih resursa koji doprinose ostvarenju ključnih strateških ciljeva.\nOn je tom prilikom imao izlaganje o uticaju članstva Crne Gore u NATO na razvoj nacionalnih ekonomskih tokova, kao i na stabilnost i prosperitet regiona.\nBošković je naglasio da je Vlada Crne Gore napravila snažan iskorak otvarajući se prema poslovnoj zajednici i privredi, kroz pažljivo praćenje ekonomskih tokova i sprovođenje kvalitetne ekonomske politike na nacionalnom nivou.\nMinistar je apostrofirao značaj evroatlantskih integracija zemalja Zapadnog Balkana u obezbjeđivanju trajnog mira i ekonomskog prosperiteta na ovim prostorima.\nTakođe, ukazao je na neophodnost kvalitetne i sveobuhvatne međusobne saradnje zemalja Jugoistočne Evrope, kao i adekvatnog sprovođenja obaveza koje proizilaze iz procesa pristupanja Evropskoj uniiji.


Mađarski poslanik svinjskim glavama želi odvratiti migrante - Istinito.com - Ne budi ovca!\nPočetna > Svijet > Mađarski poslanik svinjskim glavama želi odvratiti migrante\n22. Avgusta 2016. Istinito606Leave a Comment on Mađarski poslanik svinjskim glavama želi odvratiti migrante\nMađarski poslanik u Evropskom parlamentu Ðerđ Šoflin predložio je da se na granicama Mađarske postave svinjske glave koje bi trebalo da navedu migrante da odustanu od pokušaja ulaska u tu zemlju.\nVlada u Budimpešti je u posljednje vrijeme kritikovana zbog svog oštrog stava prema priihvatu migranata, a nedavno su na društvenim mrežama objavljene fotografije na kojima se vide strašila na granici, koja bi trebalo da odbiju migrante, piše britanski “Independent”.\nOdgovarajući na kritike povodom taktika te veste, Šoflin, inače član desničarske stranke Fides, napisao je na Tviteru:\n“Prikaz ljudskih lica je nešto što je u islamu zabranjeno… svinjske glave bi ih efikasnije odbile”.\nNa to mu je Endrju Štrelajn iz organizacije “Hjuman Rajts Voč” odgovorio:\n“Vaše riječi su odvratne. Tako nešto bih očekivao od nekih anonimnih neonacističkih trolova, ali vi ste poslanik u Evropskom parlamentu, pa se tako i ponašajte”.\nMađarska je na svojim granicama postavila ogradu da bi spriječila ilegalni ulazak migranata, a od 177.135 zahtjeva za azil tokom 2015. godine, mađarske vlasti su odobrile samo 146, pokazuje zvanična statistika.


Vukomanović je za RTS naveo da se u Institutu za majku i dete trenutno leči osmoro dece na kovid odeljenju koja zahtevaju primenu kiseonika i da ona nisu životno ugrožena, dok se na intenzivnoj nezi nalazi petoro dece, koja su najozbiljniji bolesnici.\n"Od toga je sada troje na respiratoru, kod dva deteta se primenjuju neki oblici kiseonične terapije i neinvazivne ventilacije", rekao je Vukomanović.\nSTRAŠNE INDIREKTNE POSLEDICE KORONE Prof. dr Danica Grujičić: "Skoro svaki treći onkološki pacijent se zbog epidemije PREKASNO JAVI LEKARU"\n"Sada se to u neku ruku promenilo, mada u poslednjih nekoliko nedelja dolaze ponovo deca sa multisistemskim inflamatornim sindromom, najtežom manifestacijom, koja zahvata većinu organa, pre svega srce, mozak, bubrege, jetru", objasnio je Vukomanović.\nGovoreći o deci koja su preležala kovid, naveo je da se deca žale da ne mogu da idu uz stepenice, na ubrzan rad srca, da im je kondicija veoma loša i da imaju bolove u grudima.\n"EKG nalaz i fizikalni nalaz je uglavnom dobar, ali ono na šta sad obraćamo pažnju zbog aktuelne situacije je anamneza i detaljna epidemiološka anamneza. Po pravilu otkrijemo da su imali neku formu, da li asimptomsku ili jednodnevnu temperaturu praćenu glavoboljom i gastrointestinalnim tegobama", rekao je Vukomanović i dodao da takvi problemi mogu da traju mesecima.\nPoručio je da je pogrešno da se deca koja su u takvom stanju povuku u kuće i objasnio da ta deca moraju postepeno da povećavaju stepen fizičke aktivnosti.\nVukomanović je ocenio da su trenutne mere blage do umerene i dodao da očekuje da će raspust dovesti do smanjivanja zaražavanja u školskoj populaciji.\nInstitutu za majku i dete “Dr Vukan Čupić“


SNS nagovestio da ne želi koaliciju sa socijalistima u Vranju - InfoVranjske\nSNS nagovestio da ne želi koaliciju sa socijalistima u Vranju\nGradski odbor SNS-a u Vranju poslao je odgovor u pismenoj formi vranjskim socijalistima u kome se kaže da nisu uzeli u razmatranje dopis socijalista o organizovanju zajedničkog sastanka radi formiranja nove koalicije na lokalu, javio je lokalni OK radio.\nOvu informaciju potvrdio je Zoran Antić, šef vranjskog SPS.\n– U ponedeljak smo dobili dopis u kome je odgovor SNS-a da naš dopis o novoj koaliciji neće biti uzet u razmatranje.\nTo je forma negativnog odgovora, što dalje podrazumeva da ćemo mi to proslediti centrali naše partije, pa će to oni sa SNS-om rešavati na nekom višem nivou – kazao je Antić.\nPredstavnici najužeg rukovodstva SNS-a u Vranju bili su uglavnom nedostupni za komentar o ovom događaju.\nJedan od potpredsednika vranjskih naprednjaka Momir Stojiljković rekao je da ne može da pruži više informacija o eventualnom ulasku socijalista u vlast na lokalu.\n– U sredu bi trebalo da imamo sastanak na nivou GrO, pa će možda i ovo pitanje biti na dnevnom redu – odgovorio je Stojiljković.\nVranjski socijalisti poslali su prošle sedmice dopis lokalnim naprednjacima u kome traže sastanak u vezi sa ulaskom socijalista u lokalnu vlast, pozivajući se na republičku koaliciju dve stranke, ali i dogovor Dačić – Vučić za formiranje zajedničkih koalicija dve stranke na lokalu.


Kosorić: Partizan se ne odbija\nDosadašnji fudbaler Slavije iz Istočnog Sarajeva Aleksandar Kosorić je juče potpisao četvorogodišnji ugovor sa Partizanom.\nCrna Gora čeka Bosnu 26. maja u Podgorici\nIz Fudbalskog saveza Crne Gore na adresu Kuće fudbala Bosne i Hercegovine stigla je ponuda za odigravanje prijateljskog susreta dveju reprezentacija.\nKranjčar: Bosna je za mene veliki izazov\nOdmah posle sednice Izvršnog odbora FS BiH na kojoj je smenjen selektor A reprezentacije Fuad Muzurović počele su spekulacije o tome ko bi mogao da ga nasledi. Ono što je sigurno jeste da će novi selektor biti imenovan 28. decembra, za kad je zakazana nova sednica Izvršnog odbora. Dotad članovi Predsedništva FS BiH moraju da obave razgovore sa svim kandidatima.


► Rakić: ZSO mora biti formirana u skladu sa briselskim dogovorom\n20.04.2018 Kosovska Mitrovica\nGradonačelnik Severne Kosovske Mitrovice i predsednik Srpske liste Goran Rakić izjavio je danas da su predstavnici Srpske liste tokom boravka u Beču i Berlinu "preneli da zajednica srpskih opština (ZSO) mora biti formirana u skladu sa briselskim dogovorom".\n"ZSO mora biti formirana što pre", rekao je Rakić novinarima u Kosovskoj Mitrovici.\nOn je Albancima poručio da ZSO nije pretnja nijednoj drugoj zajednici.\n"Našim sagovornicima u Beču i Berlinu preneli smo stav da ZSO neće biti Republika Srpska već će biti jača od Republike Srpske u ekonomskom smislu. Dovešćemo investitore, otvoriti nova radna mesta i ojačati svih deset opština sa većinskim srpskim stanovništvom", rekao je Rakić.\nPredsednik Srpske liste Goran Rakić izjavio je večeras da Srbi "nikada neće dozvoliti ujedinjenje severnog i južnog dela Mitrovice" jer je kako je naveo, "ujedinjenje o kome...


Zarađuju na organima umrlih | Ekonomist\nAmerička kompanija obrće milione od prodaje djelova tijela umrlih koji su donirani nauci.\nRojters je objavio izvještaj na kome je radio godinu dana, a koji otrkiva da je američka kompanija Science Care Inc. prodavala organe, a da su tek neki djelovi tijela donirani u naučne svrhe, često bez znanja rođaka.\nPrema američkom zakonu, izgleda je je sve savršeno legalno, piše agencija.\nGodine 2008. Science Care je razvio plan za širenje na 55 stranica. Cilj je bio da maksimalizuje profit od prodaje ljudskih organa doniranih nauci.\nRojters piše da je kompanija pratila model Mekdonaldsa.\n„Koristili su tu metodologiju da bez obzira gdje se nalazite, dobijete istu stvar. Tako dobijate iste organe bez obzira odakle ste“, rekao je Džon Kover, bivši direktor sporne kompanije, zadužen za kontrolu kvaliteta.\n„Sve je u vezi s kvalitetom. Bilo da ste u Luzijani ili San Francisku, dobićete isti Big Mek“.\nSamo što su, umjesto prodaje hamburgera, Science Care i vlasnici Džim Rodžers i njegova supruga Džozi pravili milione od ljudskih organa, prije nego što su kompaniju prošle godine prodali privatnom investitoru. Rodžers je izjavio da je kompaniju prodao da bi više vremena provodio s porodicom, ali da je ponosan na Science Care, po njegovim riječima, svjetskog lidera u doniranju tijela, čijom efikasnošću su smanjeni troškovi za istraživače, a želje donora se poštuju i daje se značajan doprinos nauci.\nPrihodi firme iznosili su 27 miliona dolara prošle godine, što uključuje i organizovanje medicinskih obuka, na kojim ljekari mogu da vježbaju na doniranim leševima.\nPrema internet stranici kompanije ona je zapravo posrednik između donatora i medicinskih istraživača i naučnika. Takođe obećava kremaciju bez ikakvih troškova donatora ili njihovih porodica.\nDonacija organa je strogo kontrolisana u SAD, ali prodaja organa i drugih djelova tijela za transplantaciju je protiv zakona.\nPotpuno je drugačije kada se radi o doniranju organa preminulih.\nIzgleda da ne krše zakon jer američki propisi ne zabranjuju da radite šta god želite sa leševima koji su donirani nauci.\nRojters navodi da donacijom tijela porodice uštede mnogo novca. Sahrana, uključujući troškove oko kovčega, spomenika i sl. može da košta porodicu od 7.000 dolara, dok se cijena za kremiranje, koje postaje sve popularnije, kreće od 1.000 dolara.\nKada se donira tijelo, kompanija preuzima sve troškove, a na primjer, za mozak navodno zarađuju 750 dolara, za stopalo 200, a za koljeno 450. Rođaci, ukoliko žele, preuzmu ostatak tijela, koji zatim kremiraju i stavljaju u urnu.


U 2022. više od 28 miliona KM: Akcioni plan Vlade Srpske značajan za zapošljavanje u Novom Gradu - Srpskainfo\nAkcioni plan zapošljavanja Vlade Republike Srpske dosta je doprinio smanjenju nezaposlenosti u opštini Novi Grad, gdje ističu da su sredstva predivđena za zapošljavanje i samozapošljavanje usmjerena u prave svrhe.\nU Novom Gradu je prošle godine, zahvaljujući podsticajnim sredstvima Vlade, podržano samozapošljavanje 20 demobilisanih boraca, te zapošljavanje 62 radnika kod 13 poslodavaca, rečeno je u opštinskoj upravi.\nAkcionim planom zapošljavanja Vlade za ovu godinu, kako su naveli, obezbijeđeno je dodatnih 14 miliona KM, a ukupna sredstva za zapošljavanje iznose 28.140.000 KM.\nU Novom Gradu je, uz podršku Vlade Srpske, 2020. godine zaposleno 30 radnika za šta je izdvojeno 149.788 KM, podsjetili su u opštinskom Odsjeku za privredu i poljoprivredu.\nVlada Srpske je, kako su istakli, u okviru programa “Zajedno do posla” sufinansirala sa po 4.000 KM zapošljavanje sedam radnika kod četiri poslodavca, za šta je izdvojeno 28.000 KM.\nPOPIS ŠTETE OD NEVREMENA Komisija izlazi na teren, prioritet objekti koji su ugroženi klizištima\nOVCA OJAGNJILA PETORO JAGNJADI Lijepo iznenađenje na imanju porodice Karlica, prvi put imaju ovakav slučaj\nOsim toga, u sklopu tog programa sufinansirano je i samozapošljavanje demobilisanih boraca, ratnih vojnih invalida i djece poginulih boraca i zaposlene su četiri osobe, za šta je izdvojeno 23.000 KM.\nU programu podrške zapošljavanju mladih sa visokom stručnom spremom u statusu pripravnika 2020. godine je sufinansirano zapošljavanje njih 11 kod sedam poslodavaca, a ukupan iznos sredstava je 66.788 KM.\nU Novom Gradu je 2020. godine je u programu zapošljavanja i samozapošljavanja ciljnih grupa u privredi kod pet poslodavaca zaposleno osam radnika, za šta je izdvojeno 32.000 KM.\nUz vladina podsticajna sredstva privrednim subjektima u iznosu 447.910 KM, u Novom Gradu je 2019. godine zaposleno 99 lica.\nVlada je u sklopu programa “Zajedno do posla” sufinansirala zapošljavanje 11 osoba kod sedam poslodavaca u iznosu 44.000 KM ili 4.000 KM po jednom zaposlenom. U okviru tog programa omogućeno je samozapošljavanje 11 osoba, za šta je obezbijeđeno 67.000 KM.\nProgramom podrške zapošljavanju mladih sa visokom stručnom spremom u statusu pripravnika 2019. godine sufinansirano je zapošljavanje 11 pripravnika u iznosu 66.000 KM i zapošljavanje dva pripravnika, djece poginulih boraca u iznosu 17.910 KM.\nU toj opštini 2019. godine je u programu zapošljavanja i samozapošljavanja ciljnih grupa u privredi zaposleno pet lica, za šta je izdvojeno 25.500 KM ili 5.000 KM po zaposlenom.\nOsim toga, u okviru tog programa je za zapošljavanje 57 osoba kod 14 poslodavaca obezbijeđeno 228.000 KM ili po 4.000 KM.\nGradovi MladiNovi GradPosao\nZnačajno smanjenje troškova: Završen projekat instaliranja obnovljivih izvora energije (FOTO)\nVatrogasci intervenisali u rano jutro: Zapalio se krov, stoka na vrijeme spasena\nStatistika pokazuje: U februaru cijene u BiH više za 1,5 odsto\nOdlična prilika za posao u turizmu u Hrvatskoj: Aminess zaposlenicima daje nagradu od 2.000 KM\nBrnabić: Ne isključujem nijedan scenario u vezi sa snabdijevanjem naftom\nVečeras bogat program u Domu omladine: Vrijedne nagrade i zabavni sadržaji za mlade (FOTO)


02.03.2018 18:20 | Agencije\nBeograd - Balkan je u igri, a mnogo je igrača, balkanske zemlje su u napadu, EU u odbrani, a Rusija i Kina igraju po krilima, piše kolumnista norveškog Dagbladeta.\nKako piše novinar Morten Štrand, šef EK Žan-Klod Junker i šefica evropske diplomatije Federika Mogerini su završili turneju po Zapadnom Balkanu, "turneju po zemljama koje su prije dvadeset godina međusobno ratovale".\n"Evropa ima veliku dilemu, a to je da li uopšte želi balkanske zemlje kao punopravne članice. Priča se o nacionalizmu i korupciji u Srbiji i Kosovu, imate i potpuno disfunkcionalnu zemlju kao što je Bosna i Hercegovina, a veliki je rizik da takve zemlje uđu u EU. Istovremeno, opasno je držati takve zemlje van. Takođe, otvaraju se vrata za rusko pokazivanje mišića i kineski kapital, kapital koji dolazi uz političku cijenu", piše Štrand.\nPodsjećajući na riječi Johanesa Hana da je pred Briselom izbor da li želi da "izvozi stabilnost ili uvozi nestabilnost", Štrand kaže da u oba slučaja Balkan postaje dio EU.\n"Ako uključite Balkan u EU, u paketu dobijate kulturu nacionalizma, korupcije i nesigurnosti koju te zemlje predstavljaju...", piše autor.\nU komentaru se navodi da nijedna od zemalja nije ni blizu toga da zadovolji kriterijume za članstvo, kao i da je argument za prijem Bugarske i Rumunije bio da će tako te zemlje brže proći kroz ekonomske i političke reforme.\n"Postoji ozbiljna sumnja koliko je ozbiljno to urađeno. Isto važi i za Mađarsku i Poljsku", navodi autor, dodajući da obije zemlje svojim posljednjim potezima narušavaju osnovne evropske vrednosti.\nAutor pita da li je Srbija, koja je pre samo 20 godina bila pod nacionalističkim vođstvom Slobodana Miloševića, zrela za EU.\n"Hoće li disfunkcionalna, podijeljena zemlja BiH moći da postane funkcionalna zemlja. Hoće li Kosovo, koje čak ni ne priznaju sve članice EU, tretirati srpsku manjinu onako kako EU zahtijeva", piše on.\nŠtrand navodi da je prošlo dvije decenije od posljednjih ratova oko granica, u kojima je borba bila važnija od stabiliteta, prosperiteta i ekonomskog razvoja, i da je takva skora prošlost nešto što je u potpunoj suprotnosti sa idealima EU.\n"Rusija je već vijekovima igrač na Balkanu, baš kao i Turska. Rusija bi preko Balkana mogla da proba da destabilizuje EU. Uloga velikog slovenskog brata je i ranije igrana, naročito u Srbiji. Da li je onda bolje da Srbija bude unutar EU ili van Unije? Problema i pitanja je mnogo. Možda i toliko da će biti najvjerovatnije da EU stavi sve na sto i ne dozvoli zemljama Balkana da postanu članice, ni u 2025. godini, ni u bliskoj budućnosti", navodi novinar Dagbladeta.


Zakon o obnovljivim izvorima energije na raspravi samo dok traju praznici\n12. 01. 2021.|\nInicijativa Ne davimo Beograd je uputila poziv Ministarstvu rudarstva i energetike da neizostavno produži rok predviđen za dostavljanje sugestija zainteresovane javnosti povodom Polaznih osnova za izradu Nacrta zakona o obnovljivim izvorima energije.\nPredviđeni period za dostavljanje predloga je od 31. decembra 2020. godine do 12. januara 2021. godine. Smatramo da je taj rok izuzetno kratak, posebno zbog toga što najveći deo naznačenog perioda čine praznični dani, te su građani i organizacije civilnog društva tako sprečeni da na delotvoran način učestvuju u procesu izrade datog Nacrta. Uz to, epidemiološka situacija u zemlji samo uvećava potrebu za određivanjem fleksibilnijeg roka za podnošenje predloga i sugestija.\nZato smo pozvali Ministarstvo da dati rok neizostavno produži za mesec dana kako bi sve zainteresovane strane bile u mogućnosti da svojim predlozima pruže maksimalni doprinos izradi tako važnog dokumenta kao što je Zakon o obnovljivim izvorima energije.\nMinistarstvo smo podsetili i na to da je Evropska komisija već upućivala Srbiji poziv da unapredi proces konsultacija sa zainteresovanom javnošću i utvrdi realističnije rokove za konsultacije kako bi javnost mogla da pruži kvalitetan doprinos izradi propisa.


Brisel pravi proevropsku koaliciju u Italiji, povratak Berlusconija – Fokus.ba\nBrisel pravi proevropsku koaliciju u Italiji, povratak Berlusconija\nEvropski zvaničnici u strahu od blokade formiranja vlasti u Italiji nakon izbora 4. marta ove godine već su počeli raditi na formiranju velike koalicije proevropskih stranaka koja bi uključila i bivšeg premijera Silvia Berlusconija, piše portal EurActiv.\nRazmjere zabrinutosti mogućim ishodom izbora u Italiji najbolje je pokazala nedavna izjava predsjednika Evropske komisije Jean-Claude Junckera koji je rekao da se Brisel priprema „na najgori scenarij u Italiji“. Brojni evropski zvaničnici su agenciji AFP rekli da u strahu od blokade i pobjede populističkog Pokreta pet zvjezdica žele podržati koaliciju Berlusconijeve stranke i vladajuće stranke lijevog centra koju vodi Matteo Renzi.\nFrancuski predsjednik Emmanuel Macron se susreo nekoliko puta s Renzijem koji je podržao njegovu kampanju. Renzijev ulazak u vlasti s Berlusconijem bi mogao biti sličan model koji je deblokirao formiranje vlasti u Njemčkoj, kada se koaliciji desnog centra priključila socijaldemokratska stranka. S druge strane, piše EurAcitv, s Berlusconijem razgovaraju utjecajni članovi Evropske narodne partije, kojoj pripada i stranka bivšeg premijera.\nIako, Berlusconi ne može biti ponovo premijer, jer je osuđen za poresku prevaru, ali može biti osoba koja će postaviti premijera, a najbliži tome je aktuelni predsjednik Evropskog parlamenta Antonio Tajani. Kontraverzni magnat je dobio zabranu obavljanja političkih funkcija, ali je i dalje ključna figura i očekuje se da će to ostati i nakon izbora. Berlusconi je prije nekoliko dana u Briselu dočekan s najvećim počastima, čak ga i Berlin ponovo smatra političkim partnerom.\nTakav odnos je uveliko prihvaćen zbog porasta populizma u Italiji koji prijeti da se ozbiljno umješa u formiranje vlasti.\n– Italijansko javno mnijenje se okreće antievropskim i antiimigracijskim stavovima – navode evropski zvaničnici. Prema anketama, eventualna proevropska koalicija bi imala oko 40 posto glasova, što bi zbog izbornog sistema moglo biti dovoljno da oforme vladu.\nBerlusconiju dijagnosticirana dvostruka upala pluća, hitno prevezen u milansku bolnicu\nSilvio Berlusconi kolima hitne pomoći prevezen u bolnicu\nU srijedu predaja odgovora na Upitnik Evropske komisije


EP - Za četvrtfinale potrebno čudo - Sportske.net\nEP - Za četvrtfinale potrebno čudo\nKošarkašice Srbije nalaze se u Francuskoj, gde će u sredu početi drugu fazu takmičenja i borbu za četvrtfinale koja deluje kao nemoguća misija.\nIako pre polaska na EP u Francusku košarkašice Srbije nisu davala velika obećanja, činilo se da će Srbija uspeti da dogura barem do četvrtfinala takmičenja.\nDa će do ostvarenja tog cilja biti teško doći videlo se nakon prvog meča u grupi "C" kada je Velika Britanija uspela da dobije meč koji je Srbija već imala u svojim rukama. Nakon toga doživljen je poraz od domaćina, a do plasmana u drugu fazu stiglo se zahvaljujući pobedi nad Letonijom.\nKako poslednji rival Srbije iz grupe "C" nije prošao u dalji tok takmičenja, to znači da Srbija borbu za četvrtfinale počinje sa dva boda u džepu. U takvoj postavci stvari Srbiji će biti potrebne minimum dve pobede iz predstojeća tri duela.\nProtivnice naših najboljih košarkašica biće Beloruskinje, Hrvatice i Čehinje. Prvi meč na programu je u sredu od 16 časova i 30 minuta, a protivnik će biti Belorusija od koje su izabranice Marine Maljković nedavno poražene na "Kalipski Kupu".\nU petak od 14 časova srpske košarkašice sastaju se sa Hrvatskom, dok je poslednji meč u novoformiranoj grupi "F" na programu u nedelju od 14 časova. Protivnik Srbije biće reprezentacija Češke.\nPlasman u četvrtfinale izboriće četiri reprezentacije.


AFP: Donald Tramp svojim ponašanjem napravio haos na samitu NATO | Gde Investirati\nTramp je napravio haos na samitu, koji je trebalo da služi kao primer valjane diplomatije…, bilo da je u pitanju guranje crnogorskog premijera Duška Markovića ili “rat rukovanjem” sa novim predsednikom Francuske Emanuelom Makronom, navodi AFP.\nČlan nemačkog Maršalovog fonda Ian Leser rekao je za AFP da će neuspeh Trampa da eksplicitno podrži Član pet Severnoatlanskog sporazuma, što je član o međusobnoj odbrani, “duboko razočarati lidere NATO-a”.\nIronično, Tramp je izrazio svoj prekor prema NATO-u na dan kada je otkrio spomenik posvećen napadu na Svetski trgovinski centar, a član pet Severnoatlanskog sporazuma je tada jedini put iskorišćen kao odgovor na napade, navodi AFP.\n“Grube izjave i neprijatni incidenti”\nTramp je navodno rekao evropskim liderima da su Nemci veoma, veoma loši zbog svoje prodaje automobila, britanska premijerka Tereza Mej je nametnula temu curenja obaveštajnih podataka kroz američke medije, a većini ostalih sagovornika Tramp je tražio ogromnu količinu novca, za plaćanje NATO-a.\nPrevious Slovaci masovno potpisuju peticije protiv dolaska radnika iz Srbije\nNext Cene nafte pale skoro 3 odsto za nedelju dana, OPEC razočarao investitore\nTags diplomatijaNATO samit\nU eksploziji na koncertu u Mančesteru, prema najnovijim informacijama, poginule su 22 osobe, među njima ima i dece, a policija veruje da je napad izvela jedna osoba koja je poginula


Gradiće se brza saobraćajnica! - Sombor portal\nPočetna Sombor Vesti Gradiće se brza saobraćajnica!\nGradiće se brza saobraćajnica!\nPredsednik Srbije Aleksandar Vučić najavio je da će najkasnije za tri ili četiri godine početi da se gradi brza saobraćajnica od Bačkog Brega do Kikinde.\n„Imamo još jednu dobru vest za Vojvodinu. Mi smo planirali i uskoro ćemo kroz Investicioni plan predočiti da ćemo, verujem da je realno, za tri ili četiri godine najkasnije, krenuti u izgradnju brze saobraćajnice Bački Breg – Sombor – Kula – Vrbas – Srbobran – Bečej – Novi Bečej – Kikinda“, rekao je Vučić novinarima.\n„To bi bilo od presudnog značaja za dovođenje investitora i time bismo još jedan veliki prelaz napravili od malog prelaza, tako da bi građani sa obe strane imali lakši prelaz mađarsko – srpske granice“, istakao je Vučić.\nPrethodniPredstavljanje strip integrala Šrafko i Nindža\nSledećiNezapamćen pozorišni događaj u čast 137. rođendana


TESLA GRAD: NAJVEĆI GRAĐEVINSKI PROJEKAT U SRBIJI - Uređenje i dizajn doma\nTESLA GRAD: NAJVEĆI GRAĐEVINSKI PROJEKAT U SRBIJI – kompleks koji će se izvoditi u Beogradu biće jedan od najvećih građevinskih poduhvata u Srbiji\nIzgradnja stambeno-poslovnog prostora Tesla grad na Makiškom polju u Beogradu trebala bi početi do kraja ove godine.\nPredviđena je izgradnja oko 2 miliona kvadrata prostora, a svi radovi bi trebali da budu završeni do 2030. godine. U saopštenju je navedeno da je prikupljanje potrebne dokumentacije i dozvola za početak radova od gradskih i republičkih vlasti već pri kraju.\nProcjene su da će cijena kvadratnog metra prostora u Tesla grada biti do 500 eura. U izgradnji tog kompleksa, kako je najavljeno, biće angažovano oko 43.000 radnika, a očekuje se da će u sadržajima koje će pružati moći da se zaposli skoro 18.000 ljudi.\nZa saobraćaj unutar ovog modernog „grada u gradu“ projektom je predviđen i monorail ili tihi metro na električni pogon podignut iznad zemlje. Sam Tesla grad biće povezan sa centrom Beograda novim bulevarom i metroom.


BitefArtCafe slavi 17. rođendan – Lepe Vesti\nBitefartcafe ovog vikenda slavi sedamnaest godina postojanja.\nObjavio urednik Dana Nov 8, 2018\nU petak, 9. novembra, nastupiće već daleko čuveni Makao bend, koji je punih 13 godina rezident ovog kluba i koji će se pojaviti u all star izdanju – sa svim starim zvezdama na bini, a najbitinija vest je da se Nancy vraća na binu.\nU subotu, 10. novembra, nastupiće neponovljivo otkačeni bend Gift, predvođen Jocom Ajkulom uz neodoljive obrade poznatih svetskih hitova izvođača kao što su Depeche Mode, The Cure, David Bowie, Placebo, Pulp, Coldplay, Duran Duran… Iznenađenje te večeri biće poznati gosti koji će se Joci pridružiti na bini.\nBitefartcafe – najbolja živa muzika\nUprkos bogatoj klupskoj sceni, Bitefartcafe već sedamnaest godina održava status najboljeg kluba sa živom muzikom u Beogradu.\nOvaj klub nastao je u zgradi Bitef teatra, gde je radio skoro deceniju i po, gde je i poneo ovu titulu. Novi Bitefartcafe se od 2014. godine nalazi na novoj lokaciji na adresi Mitropolita Petra 8, i to je jedini klupski prostor potpuno prilagođen živim svirkama i koncertima u Beogradu.\nEnterijer ovog jedinstvenog kluba u Beogradu, napravljen je po uzoru na njujorške klubove sa živom svirkom. Atmosferi u klubu, koja se svojom opuštenošću razlikuje od sličnih klubova u Beogradu, doprinosi profesionalno ozvučenje, rasveta, velika bina, opuštena ekipa i puno prostora za ples.\nZato je Bitefartcafe klub nezaobilazno mesto u Beogradu za ljubitelje kvalitetne žive svirke i najboljeg provoda, koji je veoma brzo zadobio poverenje svoje stare i nove publike.\nU okviru trećeg Musicology serijala ove godine preostala su još dva koncerta čuvenog Kezaje Džounsa, koji će se održati 28. i 30. novembra u Novom Bitefartcafeu. Takođe, od ove godine ponovo je aktivna i njihova Stand Up produkcija u okviru koje će 16. novembra nastupati radio voditelj i komičar – Darko Mitrović.\nSve inforacije o programu možete pronaći na sajtu www.bitefartcafe.rs, kao i na njihovim društvenim mrežama. A ukoliko planirate da se pridružite rođendanskom slavlju, rezervište svoje mesto na vreme.\nbeogradbitefartcafeBitefartcafe – najbolja živa muzikaGde izaciIzasciMusicologyNovi Bitefartcaferodjendan Bitefartcafe


Produžni kablDetektivska oprema, zastita od spijunske opreme\nvozila dece kontrola detektivska imovine zaštita otkrivanje bezbednost oprema neverstva radnika praćenje\nKako bi uspešno zaštitili privatnost korisnika detektivske opreme, na ovoj web stranici nismo prikazali najnovije modele detektivskog produžnog kabla. Osećajte se slobodno da nas kontaktirate i posetite našu kancelariju gde će Vam naše ljubazno osoblje i stručnjaci pomoći u izboru i kupovini uredjaja iz našeg širokog portfolia koji će rešiti Vaš problem, a uz sve to poštujući Vašu diskreciju.\nCena: 10.500 rsd - 17.500 rsd\nKontrola prostrorija produžnim kablom\nNa prvi pogled potpuno bezazlen i često korišćen produžni kabal, ali ko bi pretpostavio da je ovaj produžni kabal moćni detektivski uređaj u kojem je SIM kartica povezana sa GSM mobilnom telefonijom. Ugrađena SIM kartica omogućava prenos audio signala na neograničene udaljenosti.\nJedan od najpopularnijih modela detektivske opreme je svakako produžni kabl - savršen za dugoročnu kontrolu i obezbeđenje prostorija, kancelarije... Radi na isti način kao i drugi GSM uređaji sa aktivacijom na glas (neograničenog je dometa i ima ugrađen slot za SIM karticu).\nOgromna prednost je konstantno napajanje iz struje tako da nećete imati potrebu da ga skidate sa napajanja i dopunjavate bateriju jer ona i ne postoji.\nOvaj model ima ugrađen specijalan mikrofilter koji neutrališe šumove (za razliku od drugih modela gde se od pozadinskih šumova razgovori gotovo i ne čuju). Poseduje mali osigurač koji ga štiti da ne pregori jer je sam produžni kabl funkcionalan kao i pravi.\ndužina produžnog kabla: od 3m - 5m\nintegrisan vrlo osetljiv mikrofon\nugrađen mikrofilter i pojačivač signala


Cvetković i Tadić o otkazivanjima Parade ponosa\nIzjava premijera Srbije Ivice Dačića da je "zabrana Parade ponosa pobeda, a ne poraz države" je bizarna, ocenio je lider Demokratske stranke Boris Tadić.\n"Ni prošli put to nije bila pobeda, već ozbiljna bezbednosna procena, koja je usledila nakon svih pokušaja da se Parada omogući. I sad sam rekao da je moralo da se učini sve da se Parada ponosa održi, a ne da se čini sve kako bi se išlo u susret otkazivanju", rekao je Tadić za "Blic".\nIstovremeno, bivši premijer Mirko Cvetković kazao je da je "ponosan što je tokom vlade kojoj je on bio na čelu održana jedina gej parada".\n"S druge strane, ona koja je bila otkazana prošle godine, nije bila zabranjena kao ovogodišnja, već smo joj dali drugu lokaciju koju oni nisu prihvatili. Ovo je sada eksplicitna zabrana. To nije popularno, političke stranke su populističke i one tako funkcionišu", kaže Cvetković za "Blic".\nCvetković je rekao da bi, najverovatnije, da je sada premijer, ponovo ponudio drugu lokaciju za održavanje parade, ali da mu se čini da je situacija sada lošija nego prošle godine.\nMinistarstvo unutrašnjih poslova donelo je juče odluku o zabrani svih skupova koji su najavljeni za subotu, 6. oktobar, u Beogradu, pa i "Parade ponosa".\nPrajd će u Beogradu ipak biti održan, ali, kako su objasnili organizatori, "u četiri zida" u beogradskom Medija centru, u kojem je i održavan najveći broj aktivnosti tokom Nedelje ponosa.\nOrganizatori će takođe, ponovo podneti ustavnu žalbu na ovogodišnju odluku o zabrani Prajda, ali će insistirati i na primeni odluke Ustavnog suda kojom je zabrana Prajda 2009. godine proglašena neustavnom.


Naslovna Hronika Umro gaseći vatru na njivi, Nedimović: Znamo ko ih pali\nNOVI SAD/VRŠAC: Nekontrolisano paljenje useva na njivama, koje iz godinu u godinu ne prestaje, odnelo je i prvu ljudsku žrtvu.\n„Imamo neverovatnu količinu paljenja na prostoru Srednjeg Banata i Srema. To je pokazalo istraživanje koje smo sproveli do 10. oktobra, a 1. novembra imaćemo novo“, rekao je ministar Nedimović.\n„Više nije teško utvrditi ko pali njive po Srbiji. Donedavno jeste bilo, ali više nije. Mi imamo potpisan ugovor sa Evropskom satelitskom agencijom i svaka četiri dana Srbiju nadleće satelit i mi znamo u svakom trenutku šta se dešava sa poljoprirvednim zemljištem, na svakoj parceli. Do pre dve godine nismo znali šta je državno zemljište, a šta nije, a sada znamo ne samo šta je državno, sad znamo i ko je uzurpirao, a znamo svaka četiri dana, ko šta radi, koju kulturu i znamo ko pali“, rekao je Nedimović.\nOn je najavio da će ove godine, kada je nekontrolisano paljenje useva na njivama u pitanju, najpre „ići sa obaveštavanjem“.\n„Posle, kada izmenimo sistem, ići ćemo i sa sankcionisanjem. Ogromne štete se prave i po eko sistem, a da ne pričam o brojnim saobraćajnim nesrećama koje nastaju sa ovakvim pojavama“, rekao je Nedimović.\nPrethodni tekstDomaća pileća pašteta od belog mesa\nSledeći tekstKomšijski derbi pripao Tovarišanima


EXPRES VESTI - Han: Inkluzija Roma važan deo procesa proširenja\nHan: Inkluzija Roma važan deo procesa proširenja\nBRISEL - Evropski komesar za pregovore o proširenju Johanes Han izjavio je danas da je inkluzija Roma važan deo procesa proširenja i da države tokom pristupanja EU moraju da pokažu opipljive rezultate u oblasti obrazovanja, zapošljavanja, zdravstva, stanovanja i dokumentacije kad je reč o toj etničkoj zajednici.\nHan je na zvaničnom predstavljanju regionalnog projekta "Integracija Roma 2020" u Briselu rekao da je integracija Roma uključena u pregovore o proširenju i da je jedan od ključnih elemenata pregovora o Poglavlju 23, koje se tiče osnovnih prava.\n"Integracija Roma 2020" je trogodišnji projekat Saveta za regionalnu saradnju, vredan 1,8 miliona evra, a finansiraju ga Evropska komisija i Fondacija za otvoreno društvo Dzordza Sorosa.\nProjekat zapravo predstavlja nastavak Dekade za inkluziju Roma, a sprovodiće se u zemljama Zapadnog Balkana i Turskoj.\nKomesar Han je stavio do znanja da će EU pažljivo pratiti realizaciju:\n"Sve zemlje sa kojima pregovaramo moraju da identifikuju jasne ciljeve koji se odnose na Rome, ali i ko je odgovoran za njihovu primenu", rekao je Han.\nOn je istakao da je EU do sada potrošila gotovo 140 miliona evra na integraciju Roma u okviru IPA 1 (iz predpristupnih fondova EU) za zemlje u regionu.\nHan je naglasio da sredstava za integraciju Roma postoje, ali da je potrebna odlučnost država i angažovanje državnih službenika, navodeći da nema dovoljno kvalitetnih projekata.\n"Postoje politički ciljevi u regionu, moramo da se usredsredimo na njihovu primenu, jer to je jedna od slabosti u regionu. Sada sve zemlje imaju strategije koje se tiču Roma, nema nikakvih izgovora i jedini izazov je da to sa papira pređe na konkretan rad", rekao je Han.\nOn je istakao da EK očekuje da vlade uključe romska pitanja u njihove glavne politike.\nNavodeći da je tokom Dekade Roma ta populacija postavljena na sam vrh političke agende EU i da postoji veliko razumevanje o tome koliko je važno rešavati to pitanje, Han je rekao da je cilj "Integracija Roma 2020", koji finansiraju EU i Fondacija za otvoreno društvo, da se u zemljama u procesu proširenja postignu održivi rezultati na terenu.\n"Znamo iz prethodnih iskustava da je to veliki izazov i da moramo da se suočimo sa realnošsću, jer se ti problemi ne mogu rešiti za nekoliko meseci", rekao je Han, ali i istakao da je za to potrebno da vlade, romske zajednice, civilno društvo i evropske institucije udruže snage.\nHan je istakao da postoji prostor da se poboljša način na koji se troše postojeća sredstva, kako bi stigla do ljudi i unaredila njihov život.\nOn je posebno istakao da je važno da Romi imaju perspektivu da žive u Evropi, ali i da sačuvaju svoj identitet.\n"Snaga Evrope jeste njena kultura i kulturološka raznolikost", istakao je Han.\nViše iz kategorije: « SPC predlaže odlaganje crkvenog sabora na Kritu\tPaunović: Urađeno puno, dosta posla preostalo »


SLOVENIJA NE GUBI VREME Imovina "Adria Airways" već na prodaju\nStečajni upravnik Adria Airways Janez Pustatičnik objavio je danas poziv za nadmetanje za preuzimanje poslovne celine društva Adria Airways. Neobavezujuće ponude očekuje do 10. novembra.\n"Prikupljanjem neobavezujućih ponuda želim da vidim koji je interes potencijalnih kupaca", rekao je Pustatičnik.\nKazao je da je prve pozive zainteresovanih primio već prvog dana stečaja a prikupljanjem pisanih ponuda želi da proveri koliko su ozbiljni ponuđači pre nego što procene imovinu.\nImovina avioprevoznika koji u prošlosti prodao sve avione, uključuje zemljište na kojem se nalazi upravna zgrada i pravo gradnje, trgovačka potraživanja, rezervni delovi za avione, oprema i dva manja stana u Ljubljani i toplicama Čateč.\nPustatičnik još nije procenio vrednost imovine, jer, između ostalog, još nema podatke iz katastra. Prema preliminarnim podacima, vrednost hipotekarnog zemljišta i prava na gradnju mogla bi biti oko pet miliona evra, a do do sada prijavljena potraživanja iznose oko milion evra. Stečajni upravnik je u ponedeljak počeo da deli otkaze zaposlenima.\nPrevoznik je imao 523 zaposlenih prema domaćem zakonodavstvu, i još 27 po švajcarskom zakonu. Do sada su otkaze preuzela 480 zaposlena, a oni u inostanstvu primiće ih poštom, rekao je upravnik a prenosi Indikator.ba.\nOkružni sud u Kranju pokrenuo je 2. oktobra bankrot slovenčakog avio-prevoznika koji je država 2016. prodala nemačkom finansijskom fondu 4K. Predlog za stečaj pokrenula je uprava kompanije, zbog nelikvidnosti.\nIranska aviokompanija "Mahan Er" nakon neuspešnog pokušaja ponovnog povezivanja Beograda i Teherana opet ukida ovu liniju.\nVrednost 50 projekata u oblasti javno-privatnog partnersta (JPP) koji se trenutno realizuju u Srbiji iznosi 2,5 milijardi evra, izjavio je državni sekretar u Ministarstvu privrede Dragan Stevanović.


Prvi automatski protivgradni sistem u Srbiji štitiće područje 13 opština - Poljoprivredne vesti | Agroklub.rs\nPrvi automatski sistem protivgradne zaštite u radarskom centru RHMZ-a kod Valjeva u skraćenom vremenu dejstva upravljaće protivgradnim raketama sa 99 lansirnih pozicija i štitiće više od 560.000 hektara površine.\nMinistar poljoprivrede, šumarstva i vodoprivrede Branislav Nedimović i predsednica Vlade Republike Srbije Ana Brnabić posetili su prvi automatski sistem protivgradne zaštite u radarskom centru RHMZ-a kod Valjeva u čiju izgradnju i opremanje je uloženo 308 miliona dinara.\n"Centar automatski u skraćenom vremenu dejstva upravlja protivgradnim raketama sa 99 lansirnih pozicija i štiti područje 13 opština odnosno više od 560.000 hektara površine sa uspešnošću od 70 procenata zaštite od grada", rečeno je prilikom obilaska automatskog protivgradnog sistema u radarskom centru Valjevo.\nPredsednica Vlade Republike Srbije istakla je da je automatski sistem protivgradne zaštite veoma važna stvar kao jedno od sistemskih strateških ulaganja kako bi poljoprivredna proizvodnja bila efikasnija, a prinosi veći.\nProtivgradne rakete Grad Poljoprivreda Ministarstvo poljoprivrede Branislav Nedimović Ana Brnabić


KK Partizan NIS poziva javnost da sa velikom rezervom prihvata informacije koje o našem klubu objavljuje Blic\n22.03.2016 · 16:28\nNapori koje je klub uložio u cilju uspostavljanja korektne saradnje nisu urodili plodom. Naprotiv, broj nekorektno prenetih ili pak neproverenih vesti u vezi sa KK Partizan NIS u listu Blic i na istoimenom sajtu se tokom poslednjih nedelja progresivno uvećava.\nPočetkom tekuće takmičarske sezone, predstavnici Partizana i sportske redakcije Blica su na održanom sastanku izrazili želju za uspostavljanjem korektne saradnje na obostrano zadovoljstvo. Na početku, stvari su se odvijale u željenom smeru uz svega nekoliko objava koje su se mogle smatrati nekorektnim. Ali ipak nisu, jer klub veoma uvažava novinarsku profesiju i trudi se da ima razumevanja čak i u slučajevima kada izbor sagovornika direktno obećava da će tekst biti ništa drugo do kritika, a može se reći i napad na klub od strane sagovornika. Bez ikakve želje da se bavi uređivačkom politikom medija, KK Partizan NIS na takve stvari nije reagovao poštujući pravo novinara da odaberu sagovornike za koje veruju da će biti interesantni čitaocima.\nIpak, nakon novih nekorektno prenetih ili pak netačnih informacija koje su se tokom poslednjih nedelja konstantno uvećavale u listu Blic i na istoimenom sajtu, klub je odlučio da se oglasi, shvatajući da u našem okruženju mnogo puta izrečena neistina postaje istina.\n- 2. marta je, po „izvorima“ Blica (samo se ne zna iz kog kluba?), potpredsednik Berić podneo ostavku, između ostalog, zbog loših rezltata i organizacije kluba?!\nZnamo šta je po sredi, ali DOKLE VIŠE? KK Partizan je u „blatu“, ali blato ume da bude katkad i lekovito, kada se skine, očisti ili iz njega izađe. Nas ne interesuje mulj u koji nas Blic, kao i svi ostali mediji koji prenose njihova „ saznanja“ guraju, pa će verujemo svi preneti i ovu našu reakciju.